cyanic-selkie/wikianc huggingface dataset:
ജുവൽ മേരി
കരിയർ
സ്കൂളിൽ അവർ ബാലെയിൽ അവതരിപ്പിച്ചു, കോളേജിൽ അവർ മാസ്റ്റർ ഓഫ് സെറിമണിയായി കൂടുതലും കോർപ്പറേറ്റ് ഇവന്റുകൾക്കായിപ്രവർത്തിക്കാൻ തുടങ്ങി,. 2014-ൽ, മഴവിൽ മനോരമയിൽ ഗോവിന്ദ് പത്മസൂര്യയ്‌ക്കൊപ്പം ഡി 4 ഡാൻസ് എന്ന റിയാലിറ്റി ഷോയുടെ സഹ-അവതാരകയായി അവർ ടെലിവിഷൻ മേഖലയിൽ തന്റെ കരിയർ ആരംഭിച്ചു. പിന്നീട് പത്തേമാരി എന്ന ചിത്രത്തിലൂടെ സിനിമയിലേക്ക് കടന്നുവന്നു. ജുവൽ നിരവധി സിനിമകളിൽ അഭിനയിക്കുകയും ലോകമെമ്പാടുമുള്ള നിരവധി റിയാലിറ്റി ടിവി ഷോകളും സെലിബ്രിറ്റി അവാർഡ് നൈറ്റുകളും ഹോസ്റ്റുചെയ്യുകയും ചെയ്തിട്ടുണ്ട്.
സ്വകാര്യ ജീവിതം
2015 ഏപ്രിലിൽ, ടെലിവിഷൻ നിർമ്മാതാവായ ജെൻസൺ സക്കറിയയെ ജൂവൽ മേരി വിവാഹം കഴിച്ചു.
സ്റ്റേജ്
ജുവൽ മേരി നിരവധി അവാർഡ് നിശകൾ ഹോസ്റ്റ് ചെയ്തിട്ടുണ്ട് അവയിൽ ചിലത്:
മന്ത് രോഗം ഇന്ത്യയിൽ
2010ലെ കണക്കനുസരിച്ച് ലോകത്തിലെ മന്ത് രോഗികളിൽ 40%പേരും ഇന്ത്യയിലാണ്. 5 കോടി ആളുകൾ മന്ത് വിര വാഹകരാണെന്നും ആ കണക്കുകൾ പറയുന്നു. മറ്റ് രാജ്യങ്ങളളോടൊപ്പം ഇന്ത്യയും മന്ത് നിർമ്മാർജ്ജൻ യജ്ഞത്തിൽ പങ്കാളിയാണ്,
ഇന്ത്യയിലെ മന്ത് രോഗികളിൽ 99% പേരും ഒരൊറ്റ തരം കൊതുകിൽ നിന്നും ഏൽക്കുന്ന കടിയിൽ നിന്നും ഒരൊറ്റ തരം വിരപകർച്ചയിലൂടെ രോഗബാധിതരാവുന്നതാണ്. അതിനാൽ ഈ വിരയെ തുരുത്താൻ കഴിഞ്ഞാൽ രാജ്യത്തിൽ നിന്നും മന്ത് രോഗം നിർമ്മാർജ്ജനം ചെയ്യാവുന്നതാണ്. 2021 ആകുമ്പോഴേക്കും സമ്പൂർണ്ണ മന്ത് നിർമ്മാർജ്ജനം കൈവരിക്കുന്നതാണെന്ന് കേന്ദ്ര ആരോഗ്യ മന്തി ഹർഷ് വർദ്ധൻ 2019ൽ പ്രഖ്യാപ്പിച്ചിരുന്നു.
സാർവ്വത്രിക വിരയിളക്കൽ (Mass deworming) പദ്ധതിയിലൂടെയാണ് നിർമ്മാർജ്ജനം ലക്ഷ്യമിടുന്നത്. Diethyl Carbamazine എന്ന മരുന്ന് ഏതാനം ഗുളികൾ ഒരു വർഷം കഴിക്കുകയും, അത് 5 വർഷം തുടർച്ചയായി സേവിക്കുകയും ചെയ്യുക എന്നതാണ് സർക്കാർ നടപ്പിലാക്കാൻ ഉദ്ദേശിക്കുന്നത്.
രോഗവാഹി(vector). ഇന്ത്യയിലെ മന്ത് രോഗത്തിൽ 99%വും ക്യൂലക്സ് വംശത്തിലെ Culex quinquefasciatus എന്നയിനം കൊതുകാണ് പരത്തുന്നത്.
ഈ കൊതുക് കടിയിലൂടെ വുചീരിയ ബാങ്ക്രോഫ്റ്റൈ( Wucheria Bancrofti) എന്ന വിരയാണ് പകരത്തുന്നത്. പല രാജ്യങ്ങളിലും വ്യത്യസ്തങ്ങളായ വാഹിനികളും വിരകളും ആയതിനാൽ ചികിൽസാ നിർമ്മാർജ്ജന പദ്ധതികളും വ്യത്യസ്തങ്ങളായിരിക്കും
സ്പൈനൊസാഡ് (spinosad) എന്ന കീടനാശിനി ചിലയിടങ്ങളിൽ കൊതുക് നിമ്മാർജ്ജനത്തിനായി ഉപയോഗിച്ച് വരുന്നു.
2006ലെ കണക്കനുസരിച്ച് അന്ന് 2കോടി ആളുകൾക്ക് അണുബാധയും രോഗ ലക്ഷണങ്ങളും ഉണ്ടായിരുന്നു. 3 കോടി പേർക്ക് രോഗലക്ഷണങ്ങൾ പ്രകടിപ്പിക്കാതെ അണുബാധയുണ്ടായിരുന്നു. ആന്ധ്ര പ്രദേശ്, ബീഹാർ, ഗുജറാത്ത്, കേരള, മഹാരാഷ്ട്ര, ഒറിസ ഉത്തർ പ്രദേഷ്, ബംഗാൾ എന്നീ സംസ്ഥാങ്ങളിലായിട്ടായിരുന്നു 95% രോഗികളും ഉണ്ടായിരുന്നത്.
ചരിത്രത്തിൽ
1955ൽ കേന്ദ്ര സർക്കാർ Filarial Control Programme(FCP) സ്ഥാപിക്കുകയുണ്ടായി. നിരവധി പരിപാടികൾ നിർദ്ദേശിക്കപ്പെട്ട് നടപ്പിലാക്കിയെങ്കിലും 1995ആകുമ്പോഴേക്കും ക്രമാതീതമായി പെരുകുകയും രോഗികളുടെ എണ്ണം പതിന്മടങ്ങ് വർദ്ധിക്കുകയും ചെയ്തു.
1997ൽ World Health Assembly യുടെ പ്രമേയം ഒപ്പിട്ടതിലൂടെ 2020 ആകുമ്പോഴേക്കും മന്ത് രോഗം നിർമ്മാർജ്ജനം ചെയ്യാൻ ഇന്ത്യ പ്രതിജ്ഞാബദ്ധമായി. 2015ൽ തന്നെ ഈ ലക്ഷ്യം  പൂർത്തീകരിക്കാൻ ഇന്ത്യ പദ്ധതികളാവിഷ്കരിച്ചെങ്കിലും പിന്നീട് 2017, 2020 എന്നീ വർഷങ്ങളിലേക്ക് ലക്ഷ്യം മാറ്റുകയായിരുന്നു.
അവലംബം
വർഗ്ഗം:പരാദ രോഗങ്ങൾ
പങ്കജ മുണ്ടെ
പങ്കജ മുണ്ടെ (ജനനം: 26 ജൂലൈ 1979) മഹാരാഷ്ട്ര സംസ്ഥാനത്തു നിന്നുള്ള ഒരു ഇന്ത്യൻ രാഷ്ട്രീയപ്രവർ‌ത്തകയാണ്. വിവാഹിതയായശേഷം പങ്കജ മുണ്ടെ-പാൽവെ എന്നറിയപ്പെടുന്നു. അവരുടെ പിതാവ് ഗോപിനാഥ് മുണ്ടെ 1990 കളിൽ മഹാരാഷ്ട്ര ഉപ മുഖ്യമന്ത്രിയായിരുന്നു. ദേവേന്ദ്ര ഫഡ്‌നാവിസ് മന്ത്രിസഭയിലെ ഗ്രാമവികസന, ശിശു ക്ഷേമ വികസന മന്ത്രിയായി പങ്കജ മുണ്ടെ സേവനമനുഷ്ടിച്ചിട്ടുണ്ട്. പഞ്ചസാര ഫാക്ടറി മേഖലയിലും ബാങ്ക് മേഖലയിലും 'ബിസിനസ്സ് വുമൺ' എന്ന അപരനാമത്തിലാണ് അവർ അറിയപ്പെടുന്നത്. 2017 ൽ 'ദ പവർഫുൾ പൊളിറ്റീഷ്യൻ' അവാർഡും മഹാരാഷ്ട്ര സംസ്ഥാനത്തുനിന്നുള്ള ഒരു ബഹുജന നേതാവും തീപ്പൊരി നേതാക്കളിൽ ഒരാളുമായ പങ്കജ മുണ്ടേയ്ക്ക് 2017 ൽ 'ദ പവർഫുൾ പൊളിറ്റീഷ്യൻ' എന്ന പേരിലുള്ള അവാർഡ് ലഭിച്ചിരുന്നു.
ജൂലൈ 2018 ചന്ദ്രഗ്രഹണം
2018 ജൂലൈ 27, 28 തീയതികളിലായി ഒരു പൂർണ്ണ ചന്ദ്രഗ്രഹണം സംഭവിക്കും. ഭൂമിയുടെ ഛായയുടെ കേന്ദ്രത്തിലൂടെ ചന്ദ്രൻ കടുന്നുപോകും. മുമ്പ് 2011 ജൂൺ 15ന് ആയിരുന്നു ഇത്തരത്തിൽ ഒരു കേന്ദ്ര ചന്ദ്രഗ്രഹണം നടന്നത്. ഈ നൂറ്റാണ്ടിലെ ഏറ്റവും ദൈർഘ്യമേറിയ ചന്ദ്രഹ്രഹണമാണിത്. ചന്ദ്രൻ ഭൗമോച്ചത്തിലായിരിക്കുന്നതുകൊണ്ടാണ് ഗ്രഹണത്തിന് ദൈർഘ്യമേറുന്നത്. പൂർണ്ണ ഗ്രഹണ സമയം 103 മിനിറ്റ് വരെ നീളും. ഈ വർഷം നടക്കുന്ന രണ്ടാമത്തെ ചന്ദ്രഗ്രഹണമാണിത്. ആദ്യത്തേത് ജനുവരിയിലായിരുന്നു.
ദൃശ്യത
ഇന്ത്യയുൾപ്പെടുന്ന കിഴക്കൻ രാജ്യങ്ങളിലാണ് ഗ്രഹണം ദൃശ്യമാകുക. കിഴക്കൻ ആഫ്രിക്ക, മധ്യേഷ്യ തുടങ്ങിയ രാജ്യങ്ങളിൽ പൂർണ്ണസമയവും തെക്കേ അമേരിക്ക, പടിഞ്ഞാറൻ ആഫ്രിക്ക, യൂറോപ്പ് എന്നിവിടങ്ങളിൽ ചന്ദ്രോദയ ഉദയസമയത്തും, കിഴക്കൻ ഏഷ്യയിലും ഓസ്ട്രേലിയയിലും ചന്ദ്രാസ്തമന സമയത്തും ഇത് ദൃശ്യമാകും.
കേരളത്തിൽ 27ന് രാത്രി 11 മണിയോടെ ചന്ദ്രൻ ഭൂമിയുടെ ഭാഗിക നിഴൽ പ്രദേശത്തേക്ക് കടക്കുന്നതായി നിരീക്ഷിക്കാം. അർദ്ധരാത്രി 12.05-ഓടെ ഭാഗിക ഗ്രഹണം ആരംഭിക്കും. 28 ന് പുലർച്ചെ 1 മണിയോടെ ചന്ദ്രൻ പൂർണ്ണമായി ഭൂമിയുടെ നിഴലിലാകും. പൂർണ്ണ ഗ്രഹണം സംഭവിക്കും. പുലർച്ചെ 2.45 വരെ ഈ നില തുടരും. പിന്നീട് ചന്ദ്രൻ ഭാഗിക നിഴൽ പ്രദേശത്തേക്ക് പ്രവേശിക്കുകയം 3.45ഓടെ ഗ്രഹണത്തിൽ നിന്നും പൂർണ്ണമായും പുറത്ത് വരികയും ചെയ്യും.
പശ്ചാത്തലം
പൗർണമിയിൽ മാത്രം അനുഭവപ്പെടുന്ന പ്രതിഭാസമാണ് ചന്ദ്രഗ്രഹണം. പൗർണമി ദിവസം ഭൂമി ഇടയിലും സൂര്യൻ, ചന്ദ്രൻ എന്നിവ ഇരുവശങ്ങളിലുമായി ഏകദേശം നേർരേഖയിൽ വരുന്നു. എന്നാൽ എപ്പോഴെങ്കിലും ഇവ മൂന്നും കൃത്യം നേർ രേഖയിൽ വന്നാൽ, ചന്ദ്രനിൽ പതിയ്ക്കേണ്ട സൂര്യ പ്രകാശത്തെ ഭൂമി തടയുകയും ചന്ദ്രൻ ഭൂമിയുടെ നിഴലിലാവുകയും ചെയ്യുന്നു. ഇങ്ങനെയാണ് ചന്ദ്രഗ്രഹണം ഉണ്ടാകുന്നത്. എല്ലാ പൗർണമിയിലും ചന്ദ്രഗ്രഹണം ഉണ്ടാകാത്തിനു കാരണം ഭൂമി, സൂര്യൻ, ചന്ദ്രൻ ഇവ കൃത്യം നേർ രേഖയിൽ വരാത്തതാണ്. അപ്പോൾ ഭൂമിയുടെ നിഴൽ ചന്ദ്രനിൽ പതിക്കാതെ അല്പം മാറിയാകും പതിക്കുക.
അധിക വായനയ്ക്ക്
വർഗ്ഗം:2018 വർഗ്ഗം:ചന്ദ്രഗ്രഹണം വർഗ്ഗം:ജ്യോതിശാസ്ത്ര പ്രതിഭാസങ്ങൾ വർഗ്ഗം:ജൂലൈ
കരിനീലച്ചിറകൻ
ഏഷ്യയിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് കരിനീലച്ചിറകൻ. ഇവ അത്ര സർവ്വസാധാരണം അല്ലെങ്കിലും കാണപ്പെടുന്ന സ്ഥലങ്ങളിൽ കൂട്ടമായി കാണപ്പെടുന്നു. കാടുപിടിച്ച കുളങ്ങളിലും ചതുപ്പുകളിലും പ്രജനനം നടത്തുന്ന ഇവ അവയ്ക്ക് ചുറ്റുമായി കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:കല്ലൻതുമ്പികൾ വർഗ്ഗം:ലിബെല്ലൂലിഡേ ജന്തുകുടുംബത്തിൽ ഉൾപ്പെട്ട ജനുസ്സുകൾ‎ വർഗ്ഗം:കേരളത്തിലെ തുമ്പികൾ
മിഴിരണ്ടിലും
കഥാസംഗ്രഹം
ഒരു നഴ്സായ ഭദ്ര (കാവ്യ മാധവൻ) വിധവയായ അമ്മ, മുത്തശ്ശി, ഒരു മെഡിക്കൽ വിദ്യാർത്ഥിനിയായ സഹോദരി ഭാമ എന്നിവരോടൊപ്പമാണ് താമസിക്കുന്നത്. ഭദ്രയുടെ മൂത്ത സഹോദരൻ അച്യുതൻകുട്ടി (ജഗതി ശ്രീകുമാർ) ഒരു രാഷ്ട്രീയക്കാരനാണ്. ഭദ്ര കൂടെ ജോലിചെയ്യുന്ന ഡോ. അരുണുമായി പ്രണയത്തിലാകുന്നു. പക്ഷേ, ഡോ. അരുണിന്റെ അച്ഛൻ മുസ്ലീമും അമ്മ ഒരു ഹിന്ദുവുമായതിനാൽ അച്യുതൻകുട്ടി ആ ബന്ധം തകർക്കാൻ ശ്രമിക്കുന്നു. അതേസമയം അച്യുതൻകുട്ടിയ്ക്ക് ബിസിനസ്സുകാരനും പണമിടപാടുകാരനുമായ കൃഷ്ണകുമാറിനെ (ദിലീപ്) നേരിടേണ്ടിവരുന്നു. കൃഷ്ണകുമാർ അച്യുതൻകുട്ടിയെ കുടുംബവീട് വിൽക്കുന്നതിനായി പ്രേരിപ്പിക്കുന്നു. മാതാപിതാക്കളുടെ മരണശേഷം തളർന്നുപോയ കൃഷ്ണകുമാറിന്റെ സഹോദരി ശ്രീദേവിയെ ഭദ്ര കണ്ടുമുട്ടുന്നു. ഇതേസമയം കൃഷ്ണകുമാർ ഭദ്രയെ ഇഷ്ടപ്പെടുന്നു. പക്ഷേ, ഡോ. അരുണിന്റെ ആത്മഹത്യ ഭദ്രയുടെ ജീവിതം തന്നെ മാറ്റിമറിക്കുന്നു. മാനസികമായ് തളർന്ന ഭദ്രയെ സംരക്ഷിക്കാൻ കൃഷ്ണകുമാർ തീരുമാനിക്കുന്നു, പിന്നീട് ഭദ്രയ്ക്കു സമ്മതമാണെങ്കിൽ വിവാഹം കഴിക്കാനും.
സംഗീതം
ഈ ചലച്ചിത്രത്തിൽ രവീന്ദ്രൻ മാസ്റ്ററുടെ സംഗീതത്തിലും വയലാർ ശരത്ചന്ദ്രവർമ്മയുടെ വരികളിലും ആറു ഗാനങ്ങളാണുള്ളത്.
പുറം കണ്ണികൾ
വർഗ്ഗം:2003-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ദിലീപ് അഭിനയിച്ച ചലച്ചിത്രങ്ങൾ വർഗ്ഗം:രഞ്ജൻ എബ്രഹാം ചിത്രസംയോജനം ചെയ്ത ചലച്ചിത്രങ്ങൾ
ജി.ഹിരൺ
മലയാളത്തിലെ ഒരു റേഡിയോ പ്രക്ഷേപകനും തിരക്കഥാകൃത്തുമായിരുന്നു.ജനനം 1965ൽ കോട്ടയം ജില്ലയിലെ തലയോലപ്പറമ്പിൽ.മരണം 2017 ഏപ്രിൽ 18നു.ആകാശവാണി കോഴിക്കോട്,മഞ്ചേരി നിലയങ്ങളിൽ ട്രാൻസ്മിഷൻ എക്സിക്യൂട്ടീവും കൊച്ചി എഫ്.എം.നിലയത്തിൽ പ്രോഗ്രാം എക്സ്സിക്യൂട്ടീവുമായിരുന്നു. ’മൊഞ്ചും മൊഴിയും’എന്ന പേരിൽ മാപ്പിളപ്പാട്ടിന്റെ വികാസപരിണാമങ്ങളെ ആസ്പദമാക്കി 500ഓളം എപ്പിസോഡുകളുള്ള ഗവേഷണാത്മകമായ ബൃഹദ് പരമ്പരയും,”മഹാകവി മോയിൻ കുട്ടി വൈദ്യർ”എന്ന റേഡിയോ നാടകവും എഴുതി സംവിധാനം ചെയ്തു.കൊച്ചി എഫ്.എം നിലയം പ്രക്ഷേപണം ചെയ്തുവന്ന ഭരണഘടനാമൂല്യങ്ങളെക്കുറിച്ചുള്ള ‘നീതിപൂർവ്വം’ എന്ന പ്രതിദിനപരമ്പരയുടെ അവതാരകനും നിർമ്മാതാവുമായിരുന്നു.'മഞ്ഞണിയും മലനിരയും,പൊന്നണിയും കടലലയും...' എന്നാരംഭിക്കുന്ന ,നിലയത്തിന്റെ അവതരണഗാനം രചിച്ചത് ഹിരണാണ്. മഞ്ചേരി എഫ്.എം.നിലയം 2017 ജനുവരി 26നു പ്രഭാതപ്രക്ഷേപണം ആരംഭിച്ചപ്പോൾ മുതൽ ഈ അവതരണ ഗാനമാണ് പ്രക്ഷേപണം ചെയ്യുന്നത്.
‘കല്യാണ ഉണ്ണികൾ‘,‘കാഴ്ച്ചക്കപ്പുറം‘എന്നീ സിനിമകളുടെ തിരക്കഥ എഴുതി.ആനുകാലികങ്ങളിൽ ധാരാളം കവിതകളും പ്രസിദ്ധീകരിച്ചിട്ടുണ്ടു.
സൗത്ത് ആഫ്രിക്കൻ റാൻഡ്
ദക്ഷിണാഫ്രിക്കയുടെ കറൻസിയാണ് സൗത്ത് ആഫ്രിക്കൻ റാൻഡ് (ഇംഗ്ലീഷ്: South African rand)(ചിഹ്നം: R; കോഡ്: ZAR). ഒരു റാൻഡിനെ 100 സെന്റുകളായി (ചിഹ്നം: "c") വിഭജിച്ചിരിക്കുന്നു. റാൻഡിന്റെ ഐ.എസ്.ഒ 4217 കോഡ്  ZAR എന്നാണ്. സൗത്ത് ആഫ്രിക്കൻ റാൻഡിന്റെ ഡച്ച് നാമമായ സ്സ്വിദ് ആഫ്രികാൻസെ റാൻഡ് ( Zuid-Afrikaanse Rand) എന്നതിന്റെ ചുരുക്കരൂപമാണ് ZAR. ദക്ഷിണാഫ്രിക്കയെ കൂടാതെ സ്വാസിലാൻഡ്, ലെസോത്തോ, നമീബിയ, എന്നീ രാജ്യങ്ങളിലും സൗത്ത് ആഫ്രിക്കൻ റാൻഡ് വിനിമയം ചെയ്യപ്പെടുന്നു.
ജൊഹനാസ്ബർഗ് നഗരം സ്ഥിതിചെയ്യുന്ന വിറ്റ്വാട്ടേർസ്റാൻഡ് എന്ന കുന്നിൻപ്രദേശത്തിന്റെ ഫേരിൽനിന്നുമാണ് റാൻഡ് എന്ന നാമം ഉദ്ഭവിച്ചിരിക്കുന്നത്. ദക്ഷിണാഫ്രിക്കയിൽ ഏറെക്കുറെ സ്വർണ്ണ നിക്ഷേപം ഉണ്ടായിരുന്ന ഒരു പ്രദേശമായിരുന്നു ഇത്.
1961 ഫെബ്രുവരി 14നാണ് യൂണിയൻ ഓഫ് സൗത്ത് ആഫ്രിക്കയിൽ റാൻഡ് ആദ്യമായി അവതരിപ്പിച്ചത്. സൗത്ത് ആഫ്രിക്ക റിപ്പബ്ലിക് ആവുന്നതിനും മൂന്ന് മാസങ്ങൾക്ക് മുൻപായിരുന്നു ഇത്. മുൻപ് പ്രചാരത്തിലിരുന്ന സൗത്ത് ആഫ്രിക്കൻ പൗണ്ടിനു പകരമായാണ് റാൻഡ് കൊണ്ടുവന്നത്. 2 റാൻഡ് = 1 പൗണ്ട് = 10 ഷില്ലിങ് എന്ന നിരക്കിലായിരുന്നു റാൻഡ് അവതരിപ്പിച്ചത്.
അവലംബം
വർഗ്ഗം:ആഫ്രിക്കയിലെ നാണയങ്ങൾ
ഇഗ്നാത്തിയോസ് അബ്ദുള്ള രണ്ടാമൻ
സുറിയാനി ഓർത്തഡോക്സ് സഭയുടെ മുൻ പരമാദ്ധ്യക്ഷൻ ആയിരുന്നു ഇഗ്നാത്തിയോസ് അബ്ദുള്ള രണ്ടാമൻ അഥവാ ഇഗ്നാത്തിയോസ് അബ്ദേദ് ആലോഹോ രണ്ടാമൻ. അന്ത്യോഖ്യായുടെ 118ാമത്തെ സുറിയാനി ഓർത്തഡോക്സ് പാത്രിയർക്കീസ് ആയിരുന്നു അദ്ദേഹം.
1912ൽ മലങ്കര മെത്രാപ്പോലീത്തയായിരുന്ന വട്ടശ്ശേരിൽ ദിവന്നാസിയോസ് ആറാമനെ അധികാരത്തിൽ നിന്ന് പുറത്താക്കി. ഇത് മലങ്കര ഓർത്തഡോക്സ് സുറിയാനി സഭയുടെ സ്ഥാപനത്തിനും ഇന്നും തുടരുന്ന മലങ്കര യാക്കോബായ-ഓർത്തഡോക്സ് സഭാ തർക്കത്തിനും കാരണമായി. ക്നാനായ സമുദായത്തിൽ ഉൾപ്പെട്ടവർക്കായി ആദ്യമായി വ്യതിരിക്ത സഭാ സംവിധാനം സ്ഥാപിച്ചത് ഇദ്ദേഹമാണ്. അങ്ങനെ 1910ൽ ക്നാനായ യാക്കോബായ അതിഭദ്രാസനം സ്ഥാപിതമായി. ഇതിനേത്തുടർന്ന് കത്തോലിക്കാ സഭയും ക്നാനായ കാത്തോലിക്കർക്ക് വേണ്ടി കോട്ടയം കേന്ദ്രമാക്കി അതിരൂപത സ്ഥാപിച്ചു.
ആദ്യകാല ജീവിതം
സുറിയാനി ഓർത്തഡോക്സ് സഭയിലെ ഒരു ശെമ്മാശൻ ആയിരുന്ന ജിർജിസ് സാത്തുഫിന്റെയും നസ്ര ഹന്ന അൽ തവീലിന്റെയും മകനായി ഒട്ടോമൻ സാമ്രാജ്യത്തിലെ സദാദിലാണ് അബ്ദുള്ള ജനിച്ചത്. 1857ൽ കുർക്കുമാ ദയറായിൽ ചേർന്ന അദ്ദേഹം പിന്നീട് എദേസ്സയിൽ ആദ്ധ്യാപനം നടത്തി ഏതാനം വർഷങ്ങൾ കഴിച്ചുകൂട്ടി. അവിടെ വെച്ചുതന്നെ അദ്ദേഹം ശെമ്മാശൻ പട്ടം സ്വീകരിച്ചു. 1866ൽ അമിദിൽ പാത്രിയർക്കീസ് ഇഗ്നാത്തിയോസ് യാക്കൂബ് ദ്വിതീയന്റെ സഹായിയായി നിയമിതനായി. 1867ൽ അദ്ദേഹത്തെ പാത്രിയർക്കീസ് സന്യാസത്തിലേക്ക് സ്വീകരിച്ചു. തുടർന്ന് പുരോഹിതനായും നിയമിക്കപ്പെട്ടു. 1870ൽ അദ്ദേഹം തുർ അബ്ദീൻ പ്രദേശം ചുറ്റി സഞ്ചരിച്ച് അവിടത്തെ ജനങ്ങളെയും ഗ്രാമങ്ങളെയും കുടുംബങ്ങളെയും പറ്റി വിശദമായി എഴുതിയിട്ടുണ്ട്.
പാത്രിയർക്കീസ്
സുറിയാനി ഓർത്തഡോക്സ് സഭയുടെ അന്നത്തെ പാത്രിയർക്കീസ് ഇഗ്നാത്തിയോസ് അബ്ദുൾ മസിഹ് രണ്ടാമൻ 1903 നവംബർ 10ന് സ്ഥാനഭൃഷ്ടനാക്കപ്പെട്ടു. ഇതേത്തുടർന്ന് 1906 ഓഗസ്റ്റ് 5ന് അബ്ദുള്ള സുറിയാനി ഓർത്തഡോക്സ് പാത്രിയർക്കീസായി തിരഞ്ഞെടുക്കപ്പെട്ടു. ഇതിനുശേഷം ലണ്ടനിലേക്ക് പോയ അദ്ദേഹം അവിടെ എഡ്വേർഡ് ഏഴാമൻ രാജാവിനെ രണ്ടുവട്ടം സന്ദർശിച്ചു. 1908 മുതൽ ഇന്ത്യയിൽ അദ്ദേഹം സന്ദർശനം നടത്തി. പാത്രിയർക്കീസ് ആയ ശേഷവും സമയത്തിന്റെ ഏറിയ പങ്കും അദ്ദേഹം ചിലവഴിച്ചത് ജറുസലേമിലെ മർക്കോസിന്റെ ദയറായിൽ ആയിരുന്നു. എഡ്വേർഡ് ഏഴാമൻ രാജാവിൽ നിന്ന് ഒരു പതക്കവും ഒട്ടോമൻ സുൽത്താനിൽ നിന്ന് രണ്ട് പതക്കങ്ങളും അദ്ദേഹത്തിന് ലഭിച്ചിട്ടുണ്ട്. കുർക്കുമാ ദയറായിലെ സെമിനാരി പുനരാരംഭിച്ചത് അദ്ദേഹമാണ്. 1913ൽ അദ്ദേഹം അൽ-ഹിക്മ എന്ന പ്രസിദ്ധീകരണം തുടങ്ങി. അതോടൊപ്പം ആദ്യമായി ആറ് വൈദികരും ആറ് അത്മായരും അടങ്ങുന്ന ഒരു സഭാ സമിതി അദ്ദേഹം രൂപീകരിക്കുകയും ചെയ്തു.
മലങ്കര സഭ
പാത്രിയർക്കീസാകുന്നതിന് വർഷങ്ങൾക്കു മുമ്പ് അന്നത്തെ പാത്രിയർക്കീസ് ഇഗ്നാത്തിയോസ്‌ പത്രോസ് നാലാമന്റെ ഇന്ത്യാ സന്ദർശനവേളയിൽ ഗ്രിഗോറിയോസ് അബ്ദുള്ള അദ്ദേഹത്തെ അനുഗമിച്ചിരുന്നു. 1876ൽ പാത്രിയർക്കീസിന്റെ അദ്ധ്യക്ഷതയിൽ വിളിച്ചു ചേർത്ത മുളന്തുരുത്തി സുന്നഹദോസിൽ അദ്ദേഹം പങ്കെടുക്കുകയും 1879വരെ കേരളത്തിൽ തുടരുകയും സുറിയാനി ഓർത്തഡോക്സ് സഭയുടെ അക്കാലത്തെ മലങ്കര മെത്രാപ്പോലീത്ത പുലിക്കോട്ടിൽ ദിവന്നാസിയോസ് ജോസഫ് രണ്ടാമനെ സാഹായിക്കുകയും ചെയ്തുവന്നു.
1906ൽ പാത്രിയർക്കീസ് സ്ഥാനത്ത് എത്തിയശേഷം ഇന്ത്യൻ സഭയിൽ തന്റെ അധികാരം കൂടുതൽ ശക്തമാക്കാൻ ആദ്ദേഹം പരിശ്രമിച്ചുകൊണ്ടിരുന്നു. പുലിക്കോട്ടിൽ ദിവന്നാസിയോസ് ജോസഫ് രണ്ടാമന്റെ മരണശേഷം ചേർന്ന മലങ്കര യാക്കോബായ സുറിയാനി ക്രിസ്ത്യാനി അസോസിയേഷൻ, വൈദികരായ ഗീവർഗീസ് വട്ടശ്ശേരിയെയും കൊച്ചുപറമ്പിൽ പൗലോസിനെയും തിരഞ്ഞെടുത്തത് പാത്രിയർക്കീസിന്റെ അടുക്കലേക്ക് അയച്ചു. 1908 മെയ് 31ന് പാത്രിയർക്കീസ് അബ്ദുള്ള രണ്ടുപേരെയും മെത്രാന്മാരായി വാഴിക്കുകയും വട്ടശ്ശേരി ഗീവർഗ്ഗീസിനെ ദിവന്നാസിയോസ് ആറാമൻ എന്ന പേരിൽ മലങ്കര മെത്രാപ്പോലീത്തയായി നിയമിക്കുകയും ചെയ്തു.
1889ലെ തിരുവിതാംകൂർ റോയൽ കോടതി വിധി അനുസരിച്ച് മലങ്കര സഭയുടെ ആത്മീയ പരമാദ്ധ്യക്ഷൻ അന്ത്യോഖ്യാ സുറിയാനി ഓർത്തഡോക്സ് പാത്രിയർക്കീസ് ആണെന്ന് തീർപ്പ് കൽപ്പിക്കപ്പെട്ടു. എന്നാൽ സഭാഭരണവിഷയങ്ങളിൽ പാത്രിയർക്കീസിന് ഏതാനം ചില അധികാരങ്ങൾ മാത്രമേ കോടതി വിധി പ്രകാരം ഉണ്ടായിരുന്നുള്ളൂ. മലങ്കര അസോസിയേഷൻ തെരഞ്ഞെടുക്കുന്ന സ്ഥാനാർത്ഥിയെ മലങ്കര മെത്രാപ്പോലീത്തയായി നിയമിക്കാനും സഭയ്ക്ക് മെത്രാന്മാരെ വാഴിച്ചു നൽകാനും മൂറോൻ തൈലം കൂദാശ ചെയ്യാനുമുള്ള അധികാരങ്ങൾ പാത്രിയർക്കീസിൽ നിക്ഷിപ്തമായിരുന്നു. എന്നാൽ മലങ്കര സഭയിൽ ഭൗതിക ഭരണ വിഷയങ്ങളിൽ കൂടുതൽ അധികാരം ആഗ്രഹിച്ചിരുന്ന പാത്രിയർക്കീസ് അത് അനുവദിച്ചു കിട്ടുന്നതിന് സമ്മതപത്രം എഴുതി നൽകാൻ വട്ടശ്ശേരി ദിവന്നാസിയോസിനോട് നിർദ്ദേശിച്ചു. എന്നാൽ വട്ടശ്ശേരി ദിവന്നാസിയോസ് അതിന് തയ്യാറായില്ല. തുടർന്ന് പാത്രിയർക്കീസ് 1908ൽ കേരളത്തിൽ നേരിട്ട് എത്തി വട്ടശ്ശേരി ദിവന്നാസിയോസിന്റെ മേൽ കൂടുതൽ സമ്മർദ്ദം ചെലുത്താൻ ആരംഭിച്ചു. വട്ടശ്ശേരി ദിവന്നാസിയോസ് ഇതിന് വഴങ്ങാതെ വന്നതോടെ പാത്രിയർക്കീസ് അദ്ദേഹത്തെ മുടക്കി. 1910ൽ അദ്ദേഹം ക്നാനായ യാക്കോബായ സമുദായാംഗങ്ങളെയും പള്ളികളെയും മലങ്കര മെത്രാപ്പോലീത്തയിൽ നിന്ന് വേർപെടുത്തി തന്റെ നേരിട്ടുള്ള മേൽനോട്ടത്തിൽ ഉള്ള അതിഭദ്രാസന സംവിധാനത്തിന്റെ കീഴിൽ ആക്കി. വട്ടശ്ശേരി ദിവന്നാസിയോസിന് പകരം പുതിയ മലങ്കര മെത്രാപ്പോലീത്തയെ തിരഞ്ഞെടുക്കാൻ അസോസിയേഷൻ വിളിച്ചു ചേർക്കുകയും ചെയ്തു. 1911 ഓഗസ്റ്റിൽ ആലുവയിൽ ചേർന്ന അസോസിയേഷൻ യോഗം കൂറിലോസ് പൗലോസ് കൊച്ചുപറമ്പിലിനെ മലങ്കര മെത്രാപ്പോലീത്തയായി തിരഞ്ഞെടുക്കുകയും 30ാം തീയ്യതി പാത്രിയർക്കീസ് അത് അംഗീകരിച്ച് പുതിയ മലങ്കര മെത്രാപ്പോലീത്തയെ നിയമിക്കുകയും ചെയ്തു. ഇത് വട്ടശ്ശേരി ദിവന്നാസിയോസ് അംഗീകരിച്ചില്ല. പാത്രിയർക്കീസിന്റെ ആത്മീയ അധികാരത്തെ നേരിടാൻ സ്ഥാനഭൃഷ്ടനാക്കപ്പെട്ട മുൻ പാത്രിയർക്കീസ് അബ്ദുൾ മസിഹിനെ വട്ടശ്ശേരി ക്ഷണിച്ചു വരുത്തി. 1912 സെപ്റ്റംബർ 15ാം തീയ്യതി നിരണത്ത് വെച്ച് പൗലോസ് ഇവാനിയോസ് മുറിമറ്റത്തിലിനെ കിഴക്കിന്റെ മഫ്രിയോനോ-കാതോലിക്കാ ആയി അബ്ദുൾ മസിഹ് നിയമിക്കുകയും ചെയ്തു. അങ്ങനെ മലങ്കര യാക്കോബായ സഭ രണ്ട് വിഭാഗങ്ങളായി പിളർന്നു. അബ്ദുള്ള പാത്രിയർക്കീസ് ബാവയുടെയും അദ്ദേഹത്തിന്റെ അംഗീകാരമുള്ള മെത്രാപ്പോലീത്തയുടെയും പക്ഷത്ത് നിന്നവർ ബാവാ കക്ഷി അല്ലെങ്കിൽ മലങ്കര യാക്കോബായ സുറിയാനി ഓർത്തഡോക്സ് സഭ എന്നറിയപ്പെട്ടു. വട്ടശ്ശേരി ദിവന്നാസിയോസ് മെത്രാന്റെയും പുതിയതായി സ്ഥാപിക്കപ്പെട്ട കാതോലിക്കേറ്റിന്റെയും കൂടെ നിന്നവർ മെത്രാൻ കക്ഷി അഥവാ മലങ്കര ഓർത്തഡോക്സ് സുറിയാനി സഭയെന്നും അറിയപ്പെട്ടു. അന്നുമുതൽ തുടങ്ങിയ സഭാതർക്കം ഇന്നും നിലനിൽക്കുന്നു.
മരണം
1915ൽ ജറുസലേമിലെ മർക്കോസിന്റെ ദയറായിൽ വെച്ച് ഇഗ്നാത്തിയോസ്‌ അബ്ദുള്ള രണ്ടാമൻ പാത്രിയർക്കീസ് അന്തരിച്ചു. അദ്ദേഹത്തിന്റെ ഭൗതികശരീരം അതേ ആശ്രമത്തിൽ തന്നെ കബറടക്കപ്പെട്ടു.
അവലംബം
വർഗ്ഗം:സുറിയാനി ഓർത്തഡോക്സ് പാത്രിയർക്കീസുമാർ
വെർച്വലൈസേഷൻ
ശരിക്കുള്ള കംപ്യൂട്ടറുകളും ഉപകരണങ്ങളുമുപയോഗിച്ച് പ്രതീതിക്കംപ്യൂട്ടറുകളും (Virtual Machines) മറ്റും ഉണ്ടാക്കിയെടുക്കലാണ് വെർച്വലൈസേഷൻ. ഒരു കംപ്യൂട്ടറിനുള്ളിൽ ഒന്നിലേറെ കംപ്യൂട്ടറുകളുടെ അന്തരീക്ഷം സൃഷ്ടിച്ചെടുക്കുന്നത് ഇതിനുദാഹരണമാണ്. ഓരോന്നിലും വെവ്വേറെ ഓപ്പറേറ്റിങ് സിസ്റ്റങ്ങൾ പ്രവർത്തിപ്പിക്കാം.
= ഹൈപ്പർവൈസർ = വെർച്വലൈസേഷന് മേൽനോട്ടം വഹിക്കുന്ന സോഫ്റ്റ്‌വെയറാണ് ഹൈപ്പർവൈസർ (Hypervisor).
സിറിൽ റമഫോസ
ദക്ഷിണാഫ്രിക്കയുടെ ഇപ്പോഴത്തെ പ്രസിഡണ്ടാണ് സിറിൽ റമഫോസ (ജനനം 17 നവംബർ 1952).
വർഗ്ഗം:ദക്ഷിണാഫ്രിക്കൻ പ്രസിഡണ്ടുമാർ വർഗ്ഗം:1952-ൽ ജനിച്ചവർ
അബിസ് ആൽബ
യൂറോപ്യൻ സിൽവർ ഫിർ അല്ലെങ്കിൽ സിൽവർ ഫിർ എന്നുമറിയപ്പെടുന്ന അബിസ് ആൽബ യൂറോപ്പ് പർവതനിരകൾ, പൈറിനീസ് നോർത്ത് മുതൽ നോർമാണ്ടി, കിഴക്കോട്ട്, ആൽപ്സ്, കാർപാത്തിയൻസ്, സ്ലൊവീന്യ, ക്രൊയേഷ്യ, ബോസ്നിയ, ഹെർസെഗോവിന, മോണ്ടെനെഗ്രോ, സെർബിയ, തെക്ക് ഇറ്റലി, ബൾഗേറിയ, അൽബേനിയ, വടക്കൻ ഗ്രീസ് എന്നിവിടങ്ങളിലെ തദ്ദേശവാസിയാണ്. കാനഡയിലെ മാരിടൈം പ്രവിശ്യകളിലും അമേരിക്കയിലെ ന്യൂ ഇംഗ്ലണ്ട് പ്രദേശത്തും വടക്കേ അമേരിക്കയിലെ നോർത്ത് ഈസ്റ്റ് റീജിയണിലെ ക്രിസ്തുമസ്ട്രീ തോട്ടങ്ങളിലും സാധാരണയായി ഇത് വളരുന്നു.
ജനക് ദേശായി
വൃക്കയിലെ കല്ല് നീക്കം ചെയ്യുന്നതിന് തീരെ ചെറിയ ഒരു കീ-ഹോൾ ടെക്നിക് ഉപയോഗിച്ച് ഒരു രോഗിയുടെ രക്തനഷ്ടം, വേദന, ആശുപത്രിയിൽ പ്രവേശനം എന്നിവ കുറയ്ക്കാൻ കഴിയുന്ന അൾട്രാ മിനി പി‌സി‌എൻ‌എല്ലിന്റെ സാങ്കേതികത വികസിപ്പിച്ചെടുക്കുന്നതിൽ പ്രശസ്തനായ ഒരു ഇന്ത്യൻ യൂറോളജിസ്റ്റാണ് '''ഡോ. ജനക് ഡി. ദേശായി''' (M.S.; M.Ch; FRCS). ഇന്ത്യൻ രാഷ്ട്രപതി നൽകിയ ബിസി റോയ് അവാർഡും ഗ്ലാസ്‌ഗോയിലെ റോയൽ കോളേജ് ഓഫ് സർജന്റെ ഓണററി എഫ്‌ആർ‌സി‌എസും അദ്ദേഹത്തിന് ലഭിച്ചു.
ആദ്യകാലജീവിതം
ഗുജറാത്തിലെ സൂറത്തിലാണ് ജനക് ദിനകരായ് ദേശായി ജനിച്ചത്. അദ്ദേഹത്തിന് ഒരു സഹോദരനും രണ്ട് മക്കളുമുണ്ട്. പ്രീ സയൻസിൽ യൂണിവേഴ്‌സിറ്റി ടോപ്പറായിരുന്ന അദ്ദേഹം പിന്നീട് അഹമ്മദാബാദിലെ ബിജെ മെഡിക്കൽ കോളേജിൽ മെഡിക്കൽ പഠനം നടത്തി. ജനറൽ സർജറിയിൽ ബിരുദാനന്തര ബിരുദവും അഹമ്മദാബാദിലെ ബിജെ മെഡിക്കൽ കോളേജിൽ നിന്നും സിവിൽ ഹോസ്പിറ്റലിൽ നിന്നും യൂറോളജിയിൽ സ്പെഷ്യലൈസേഷനും ചെയ്തു. അദ്ദേഹം ESWL നെയും PCNL കുറിച്ച് അറിയുന്നതിന് ജർമനി (മൈൻസ്) പോവുകയും പിന്നീട് അമേരിക്കയിലെ ലോംഗ് ഐലന്റ് യഹൂദ ആശുപത്രിയിൽ ഫെലോഷിപ്പോടെ endourology യും ചെയ്തു.
കരിയർ
ദേശായി 1988 ൽ അഹമ്മദാബാദിൽ ആദ്യത്തെ ഇ.എസ്.ഡബ്ല്യു.എൽ സെന്റർ ആരംഭിച്ചു. തന്മൂലം വൃക്കയിലെ കല്ല് രോഗികൾക്ക് ചികിത്സ നൽകുന്നതിനായി എൻ‌ഡ്യൂറോളജിയും സേവനത്തിൽ ചേർത്തു. പതിനായിരത്തിലധികം വൃക്ക കല്ല് ശസ്ത്രക്രിയകൾ നടത്തി. ഗുജറാത്ത് യൂറോളജി അസോസിയേഷന്റെ സ്ഥാപക പ്രസിഡന്റും യൂറോളജി സൊസൈറ്റി ഓഫ് ഇന്ത്യയുടെ വെസ്റ്റ് സോൺ വിഭാഗത്തിന്റെ പ്രസിഡന്റുമായി. ഗുജറാത്ത് കാൻസർ ആന്റ് റിസർച്ച് സൊസൈറ്റിയുടെ യൂറോ-ഓങ്കോളജി സേവനത്തിന്റെ തലവനും ഗുജറാത്ത് റാഡിക്കൽ പ്രോസ്റ്റാറ്റെക്ടമിക്ക് തുടക്കമിട്ടു. ഷൊല്ലി ജിഎം‌ബി‌എച്ച് എന്ന ജർമ്മൻ കമ്പനിയുമായി സഹകരിച്ച് യു‌എം‌പി (അൾട്രാ മിനി പി‌സി‌എൻ‌എൽ ) വികസിപ്പിച്ചതിന് അദ്ദേഹത്തിന് ലോകത്ത് ബഹുമതിയും അംഗീകാരവും ഉണ്ട്. യു‌എം‌പി ഉപകരണങ്ങൾ‌ക്ക് പേറ്റൻറ് ഉണ്ട്, കൂടാതെ സി‌ഇ സർ‌ട്ടിഫിക്കേഷനും യു‌എസ്‌എയിൽ നിന്ന് എഫ്ഡി‌എ അംഗീകാരവും ഉണ്ട്.
അംഗീകാരവും അവാർഡുകളും
യൂറോളജി മേഖലയിൽ നൽകിയ സംഭാവനകളെ മാനിച്ച് 2014-ൽ അദ്ദേഹത്തിന് ബി.സി. റോയ് അവാർഡ് ലഭിച്ചു. റോയൽ കോളേജ് ഓഫ് ഫിസിഷ്യൻസ് & സർജൻസ് ഓഫ് ഗ്ലാസ്ഗോ 2018 ൽ അദ്ദേഹത്തിന് ഓണററി എഫ്ആർ‌സി‌എസ് സമ്മാനിച്ചു. 2017 ൽ ഡി.ജി.യു (ജർമ്മൻ യൂറോളജി അസോസിയേഷൻ) അംഗമായിരുന്ന അദ്ദേഹത്തിന് 2012, 2018 വർഷങ്ങളിൽ ലണ്ടനിലെ യൂറോളജി ഡിവിഷനിലെ റോയൽ സൊസൈറ്റി ഓഫ് മെഡിസിൻ ആദരവ് നൽകി. 2019 ൽ ദി യൂറോളജി സൊസൈറ്റി ഓഫ് ഇന്ത്യ അദ്ദേഹത്തിന് പ്രസിഡണ്ടിന്റെ സ്വർണ്ണ മെഡലും 2018 ൽ യു‌എസ്‌ഐയുടെ വെസ്റ്റ് സോൺ വിഭാഗം പ്രസിഡന്റുമാർക്ക് സ്വർണ്ണ മെഡലും നൽകി.
യൂറോളജിയിലേക്കുള്ള സംഭാവന
ലോകമെമ്പാടുമുള്ള യൂറോളജി സമൂഹം സ്വീകരിച്ച പി‌സി‌എൻ‌എല്ലിന്റെ മിനിയറൈസേഷനായ യു‌എം‌പിയുടെ ആശയം ദേശായി ആവിഷ്കരിച്ചു. “സ്മോൾ കാലിബർ പി‌സി‌എൻ‌എൽ” എന്ന പാഠപുസ്തകം അദ്ദേഹം എൻ‌ഡോറോളജി പാഠപുസ്തകത്തിൽ പ്രസിദ്ധീകരിച്ചു (സ്മിത്തിന്റെ പാഠപുസ്തകം - എൻ‌ഡോറോളജി - നാലാം പതിപ്പ്). 2012 ൽ ബ്രിട്ടീഷ് യൂറോളജി സൊസൈറ്റി-എൻ‌ഡോറോളജി വിഭാഗം വാർഷിക യോഗത്തിൽ ദേശായി 'മാൽക്കം കോപ്‌കോട്ട് പ്രഭാഷണം' നടത്തി.
ദക്ഷിണാഫ്രിക്കയുടെ ദേശീയഗാനം
1997 മുതലാണ് ഇന്നത്തെ ദക്ഷിണാഫ്രിക്കയുടെ ദേശീയ ഗാനം നിലവിൽ വന്നത്. 'ങ്കൊസി സികേലെൽ ഇ ആഫ്രിക' (ആഫ്രിക്കയെ ദൈവം അനുഗ്രഹിക്കട്ടെ), 'ഡൈ സ്റ്റെം വാൻ സ്വിദ്-ആഫ്രിക' (ദക്ഷിണാഫ്രിക്ക വിളിക്കുന്നു) എന്നീ സ്തുതിഗാനങ്ങളിലെ ചിലശകലങ്ങളും, അതോടൊപ്പം ചില ഇംഗ്ലീഷ് വരികടും കൂട്ടിച്ചേർത്ത ഒരു സമ്മിശ്രഭാഷാ ദേശീയ ഗാനമാണ് ഇത്.
അവലംബം
വർഗ്ഗം:ദേശീയ ഗാനങ്ങൾ
ബാഷ്
ഗ്നു സംരംഭത്തിന്റെ ഭാഗമായി വികസിപ്പിച്ചെടുത്ത ഒരു കമാൻഡ് ഷെൽ ആണ് ബാഷ് (Bash). 1989-ലാണ് ഇതിന്റെ ആദ്യപതിപ്പ് പുറത്തിറങ്ങുന്നത്, മിക്ക ലിനക്സ് വിതരണങ്ങളുടെയും ആപ്പിളിന്റെ മാകോസ് മൊജാവെയുടെയും മുമ്പത്തെ പതിപ്പുകളുടെയും ഡിഫൗൾട്ട് ലോഗിൻ ഷെല്ലായി ഇത് വ്യാപകമായി ഉപയോഗിച്ചിരുന്നു. വിൻഡോസ് 10 നായി ഒരു പതിപ്പും ലഭ്യമാണ്. സോളാരിസ് 11 ലെ ഡിഫൗൾട്ട് ഉപയോക്തൃ ഷെൽ കൂടിയാണിത്. മാക്ഒഎസ് കാറ്റലീന(Catalina)-യുടെ 2019-ലെ റിലീസിന് മുമ്പ് ആപ്പിൾ മാക്ഒഎസിന്റെ എല്ലാ പതിപ്പുകളിലും ബാഷ് ഡിഫോൾട്ട് ഷെല്ലായിരുന്നു, ഈ ഷെല്ലിനെ zsh-ലേക്ക് മാറ്റി, എന്നിരുന്നാലും ബാഷ് ഒരു ആൾട്രനേറ്റീവ് ഷെല്ലായി ലഭ്യമാണ്.
പ്രവർത്തികൾ കമ്പ്യൂട്ടറിനെകൊണ്ട് ചെയ്യിക്കാൻ കമാൻഡുകൾ ഉപയോക്താവ് ടൈപ്പ് ചെയ്യുന്ന ഒരു ടെക്സ്റ്റ് വിൻഡോയിൽ സാധാരണയായി പ്രവർത്തിക്കുന്ന ഒരു കമാൻഡ് പ്രോസസറാണ് ബാഷ്. ഷെൽ സ്ക്രിപ്റ്റ് എന്ന് വിളിക്കപ്പെടുന്ന ഒരു ഫയലിൽ നിന്ന് കമാൻഡുകൾ വായിക്കാനും എക്സിക്യൂട്ട് ചെയ്യാനും ബാഷിന് കഴിയും. മിക്ക യുണിക്സ് ഷെല്ലുകളേയും പോലെ, ഇത് ഫയൽ നെയിം ഗ്ലോബിംഗ് (വൈൽഡ്കാർഡ് മാച്ചിംഗ്), പൈപ്പിംഗ്, ഇവിടെ ഡോക്യുമെന്റുകൾ, കമാൻഡ് സബ്സ്റ്റിറ്റ്യൂഷൻ, വേരിയബിളുകൾ, കൺട്രോൾ സ്ട്രക്ച്ചറുകൾ എന്നിവ കൺഡിഷൻ ടെസ്റ്റിംഗിനെയും ഇറ്ററേഷനേയും പിന്തുണയ്ക്കുന്നു. കീവേഡുകൾ, വാക്യഘടന, ഡൈനാമിക് സ്കോപ്പ്ഡ് വേരിയബിളുകൾ, ഭാഷയുടെ മറ്റ് അടിസ്ഥാന സവിശേഷതകൾ എന്നിവയെല്ലാം sh-ൽ നിന്ന് പകർത്തിയതാണ്. മറ്റ് സവിശേഷതകൾ, ഉദാ. ഹിസ്റ്ററി, csh, ksh എന്നിവയിൽ നിന്ന് പകർത്തിയതാണ്. ബാഷ് ഒരു പോസിക്സിന്(POSIX) അനുയോജ്യമായ ഷെല്ലാണ്, എന്നാൽ നിരവധി വിപുലീകരണങ്ങൾ ഉണ്ട്.
ഷെല്ലിന്റെ പേര് ബോൺ എഗെയ്ൻ ഷെൽ എന്നതിന്റെ ചുരുക്കെഴുത്താണ്, ഒപ്പം "വീണ്ടും ജനിക്കുന്നു" എന്ന ആശയവും.
ഷെൽഷോക്ക് എന്ന് വിളിക്കപ്പെടുന്ന പതിപ്പ് 1.03 (ഓഗസ്റ്റ് 1989), മുതലുള്ള ബാഷിലെ ഒരു സെക്യുരിറ്റി ഹോൾ 2014 സെപ്തംബർ ആദ്യം കണ്ടെത്തുകയും ഇന്റർനെറ്റിലുടനീളം നിരവധി ആക്രമണങ്ങൾക്ക് കാരണമാവുകയും ചെയ്തു. ബഗുകൾ തിരിച്ചറിഞ്ഞ ഉടൻ തന്നെ ബഗുകൾ പരിഹരിക്കാനുള്ള പാച്ചുകൾ ലഭ്യമാക്കി.
ചരിത്രം
ഒരു മുൻ ഡെവലപ്പർ നടത്തിയ കോഡിംഗ് പുരോഗതി ഇല്ലാത്തതിനാൽ റിച്ചാർഡ് സ്റ്റാൾമാൻ അതൃപ്തനായി അതേത്തുടർന്ന്, 1988 ജനുവരി 10-ന് ബ്രയാൻ ഫോക്സ് ബാഷ് കോഡിംഗ് ആരംഭിച്ചു. സ്റ്റാൾമാനും ഫ്രീ സോഫ്‌റ്റ്‌വെയർ ഫൗണ്ടേഷനും (എഫ്‌എസ്‌എഫ്) നിലവിലുള്ള ഷെൽ സ്‌ക്രിപ്റ്റുകൾ പ്രവർത്തിപ്പിക്കാൻ കഴിയുന്ന ഒരു സ്വതന്ത്ര ഷെല്ലായി കണക്കാക്കി, ബിഎസ്‌ഡി, ഗ്നു കോഡ് എന്നിവയിൽ നിന്ന് നിർമ്മിച്ച തികച്ചും സ്വതന്ത്രമായ ഒരു സിസ്റ്റത്തിന് ഇത് തന്ത്രപ്രധാനമാണ്, ഇത് അവർ സ്വയം ധനസഹായം നൽകിയ ചുരുക്കം പദ്ധതികളിലൊന്നാണ്, എഫ്എസ്എഫ് ജീവനക്കാരനായി ഫോക്‌സ് ജോലി ഏറ്റെടുത്തു. 1989 ജൂൺ 8-ന്, ഒരു ബീറ്റ പതിപ്പായി ബാഷിനെ ഫോക്സ് പുറത്തിറക്കി, 1992നും 1994 നും ഇടയ്ക്ക് എഫ്എസ്എഫിൽ നിന്ന് പിരിച്ചുവിടപ്പെടുന്നതുവരെ പ്രൈമറി ഡെവലപ്പറായി തുടർന്നു. അദ്ദേഹത്തിന്റെ ഉത്തരവാദിത്തം മറ്റൊരു ആദ്യകാല കോൺട്രിബ്യൂട്ടറായ ചേറ്റ് റാമിയിലേക്ക്(Chet Ramey) മാറ്റി.
അവലംബം
വർഗ്ഗം:ഗ്നു പദ്ധതി വർഗ്ഗം:ടെക്സ്റ്റ്-ഓറിയെന്റഡ് പ്രോഗ്രാമിങ് ഭാഷകൾ
ജാക്ക് പൈൻ
ഗ്രേപൈൻ എന്നും സ്ക്രബ്പൈൻ എന്നും അറിയപ്പെടുന്ന വടക്കുകിഴക്കൻ അമേരിക്കൻ പൈൻ ആയ ജാക്ക് പൈൻ (Pinus banksiana). വടക്കുപടിഞ്ഞാറൻ പ്രവിശ്യകളിലുള്ള മക്കൻസി നദിയുടെ വടക്ക് റോക്കി മലനിരകളിലും നോവ സ്കോട്ടിയയിലെ കേപ് ബ്രെട്ടൻ ഐലൻഡിലും വടക്കു കിഴക്കു മിന്നേസോട്ട മുതൽ മൈനേ വരെയും, വടക്കുപടിഞ്ഞാറൻ ഇന്ത്യാനയിലും വടക്കുപടിഞ്ഞാറൻ പെൻസിൽവാനിയയിലും കാണപ്പെടുന്നു.
മാർഗരറ്റ് ഡെസെൻഫാൻസിന്റെ ഛായാചിത്രം
1757-ൽ ഇംഗ്ലീഷ് ചിത്രകാരൻ ജോഷ്വാ റെയ്നോൾഡ്സ് ചിത്രീകരിച്ച മാർഗരറ്റ് ഡെസൻഫാൻസിന്റെ ഒരു ചിത്രമാണ് പോർട്രയിറ്റ് ഓഫ് മാർഗരറ്റ് ഡെസെൻഫാൻസ്. 1791-ൽ ഈ ചിത്രം അവരുടെ ഭർത്താവായ നോയിലിന്റെ കലാ ശേഖരത്തിൻറെ ഭാഗമായിരുന്നെങ്കിലും 1930-ൽ ലേലത്തിൽ വിറ്റഴിക്കുന്നത് വരെ സ്വന്തം കുടുംബത്തിന്റെ ശേഖരത്തിൽ തന്നെ തുടർന്നു. ആ വർഷം തന്നെ ഡൾവിച്ച് കോളേജ് ഏർപ്പാടുചെയ്ത് മൗസ അയൂബ് യഥാർത്ഥചിത്രത്തിൻറെ പകർപ്പ് നിർമ്മിച്ചിരുന്നു. മാർഗരറ്റും ഭർത്താവും സ്ഥാപിച്ച ഡ്യുലവിച്ച് പിക്ചർ ഗ്യാലറിയിൽ ഒരു വാർഷിക എക്സിബിഷനിൽ പ്രദർശിപ്പിക്കാനായി ഒരു സ്വകാര്യ ഉടമസ്ഥൻ കടമെടുത്ത ഈ ചിത്രം 2013-ൽ നഷ്ടപ്പെട്ടിരുന്നു. .
അവലംബം
വർഗ്ഗം:സ്ത്രീകളുടെ ചിത്രങ്ങൾ
ഡോറ എൻ‌ജിൻ‌സ
ന്യൂ ബ്രൈടൺ, പോർട്ട് എലിസബത്ത്, ഈസ്റ്റേൺ കേപ്പിലെ കറുത്തവർഗ്ഗക്കാർക്കുള്ള പൊതുജനാരോഗ്യ സേവനത്തിന്റെ ആദ്യത്തേതും സ്വാധീനിച്ചതുമായ തുടക്കക്കാരിൽ ഒരാളായിരുന്നു സിസ്റ്റർ ഡോറ എൻ‌ജിൻ‌സ. “ന്യൂ ബ്രൈടണിന്റെ മാതാവ്” (17 ഒക്ടോബർ 1891 - 1955) എന്നും അവർ അറിയപ്പെടുന്നു.
ജീവിതരേഖ
ക്രാഡോക്കിനടുത്തുള്ള ബാവിയാൻസ്പോർട്ട് ഫാമിൽ ഡോറ ജേക്കബ് ആയി ജനിച്ച സിസ്റ്റർ ഡോറ എൻജിൻസ, മിസ്റ്റർ, മിസ്സിസ് ഹെർമാനസ് നയമെസേല ജേക്കബ് എന്നിവരുടെ മകളായി ജനിച്ചു. വംശീയ വിഭജനവും സാമ്പത്തിക ചൂഷണവും കാരണം അവർ നിരക്ഷരരായിരുന്നു. അവരുടെ രണ്ട് സഹോദരന്മാരായ ഫ്രാങ്കും ജോണും പ്രക്ഷുബ്ധമായ സമയം കണക്കിലെടുക്കാതെ പരിശീലനം ലഭിച്ച പോലീസുകാരായി. കളർ പോലീസുകാർ എന്ന് വിളിക്കപ്പെടുന്നവർ തങ്ങളുടെ കറുത്ത എതിരാളികളേക്കാൾ കൂടുതൽ പണം സമ്പാദിച്ചുവെന്ന് മനസ്സിലാക്കിയപ്പോൾ അവർ ഒരു “s” ഉൾപ്പെടുത്തുന്നതിനായി പിതാവിന്റെ കുടുംബപ്പേരായ ജേക്കബ് എഡിറ്റുചെയ്ത് പോലീസ് ശമ്പളപ്പട്ടികയിൽ സ്വയം “നിറമുള്ളവർ” എന്ന് രജിസ്റ്റർ ചെയ്തു. ഡോറയുടെ പിതാവ് ചെറുപ്പത്തിൽ തന്നെ അന്തരിച്ചു. അതിനാൽ "ജേക്കബ്സ്" എന്ന കുടുംബപ്പേര് ഉപയോഗിച്ച് പ്രാഥമിക വിദ്യാഭ്യാസം നേടി. ഡോറ എൻ‌ജിൻ‌സ ക്രാഡോക്കിൽ നിന്ന് പ്രാഥമിക വിദ്യാഭ്യാസവും പിന്നീട് പോർട്ട് എലിസബത്തിൽ നിന്ന് ഉന്നത വിദ്യാഭ്യാസവും നേടി. ഒന്നാം ലോകമഹായുദ്ധസമയത്ത് ഈസ്റ്റേൺ കേപ്പിലെ ആലീസിലെ ലവ്ഡേലിലെ വിക്ടോറിയ ഹോസ്പിറ്റലിൽ നഴ്‌സായി പരിശീലനം നേടി. നീൽ മാക് വികാറിന് കീഴിൽ പരിശീലനം നേടിയ ആദ്യത്തെ മൂന്ന് ആഫ്രിക്കൻ നഴ്‌സുമാരിൽ ഒരാളാണ് അവർ. 1919 ൽ പോർട്ട് എലിസബത്ത് പ്രൊവിൻഷ്യൽ ഹോസ്പിറ്റലിൽ നഴ്സാകാൻ രജിസ്ട്രേഷനായി യോഗ്യത നേടിയ എസ്എഎംഡിസി പരീക്ഷയിൽ വിജയിച്ചു. 1920 ജനുവരി 20 ന് അവർ ഒരു പൂർണ്ണ നഴ്‌സായി യോഗ്യത നേടി.
1923-ൽ, അമർ‌ഹർ‌ഹാബെയുടെ കീഴിലുള്ള ഗ്കലേക്ക വംശത്തിൽ നിന്നുള്ള ചീഫ് ഹെൻ‌റി എൻ‌ജിൻ‌സയെ വിവാഹം കഴിച്ചു. അവരും ഭർത്താവ് ഹെൻ‌റിയും ദത്തെടുത്ത മക്കളായ മകൻ വെലിലി, മകൾ ക്രിസ്റ്റിൻ എന്നിവരോടൊപ്പം ന്യൂ ബ്രൈട്ടണിൽ താമസിച്ചു. 1943 സെപ്റ്റംബർ 12 ന് അവരുടെ ഭർത്താവ് മരിച്ചപ്പോൾ ഒരു പുതിയ തലവനെ കണ്ടെത്തേണ്ടി വന്നു. അമർ‌ഹർ‌ഹാബെയുടെ പാരാമൗണ്ട് ചീഫ് ആർക്കിബാൾഡ് വെലിലെ സാൻ‌ഡൈൽ ഗ്കലേക്ക വംശത്തിന്റെ തലവനായി അവർക്ക് നൽകി. മരിക്കുന്നതുവരെ കിഴക്കൻ കേപ് അർബൻ ഏരിയയുടെ പ്രതിനിധിയായി അവർ നാഗരിക കാര്യങ്ങളിൽ പുരുഷന്മാരുമായി ചർച്ച നടത്തുകയും ചെയ്തു.
സിസ്റ്റർ എൻ‌ജിൻ‌സ 1954 ൽ നഴ്‌സിംഗിൽ നിന്ന് വിരമിക്കുകയും 1966 ജൂണിൽ 75 വയസ്സുള്ളപ്പോൾ അസുഖത്തെ തുടർന്ന് ലിവിംഗ്സ്റ്റൺ ഹോസ്പിറ്റലിൽ വച്ച് മരണമടയുകയും ചെയ്തു. പോർട്ട് എലിസബത്തിലെ സിവൈഡ് ടൗൺ‌ഷിപ്പിലെ ഡോറ എൻ‌ജിൻ‌സ ഹോസ്പിറ്റലിന്റെ മൈതാനത്ത് ഭർത്താവ് ഹെൻ‌റിയുടെ ഭൗതികാവശിഷ്ടങ്ങൾ മാറ്റി പുനർനിർമിക്കുന്നതിന് മുമ്പ് ന്യൂ ബ്രൈടൺ സെമിത്തേരിയിൽ ഭർത്താവിന്റെ അരികിൽ അവരെ അടക്കം ചെയ്തു.
പുറംകണ്ണികൾ
വർഗ്ഗം:1955-ൽ മരിച്ചവർ വർഗ്ഗം:ദക്ഷിണാഫ്രിക്കയിലെ ആശുപത്രികൾ വർഗ്ഗം:1891-ൽ ജനിച്ചവർ വർഗ്ഗം:ദക്ഷിണാഫ്രിക്കൻ നഴ്‌സുമാർ
വിദിഷ
വിദിഷ, ഇന്ത്യയിലെ മദ്ധ്യപ്രദേശ് സംസ്ഥാനത്തെ ഒരു പട്ടണമാണ്. ഈ പട്ടണം തലസ്ഥാനമായ ഭോപ്പാലിനു സമീപത്താണ് സ്ഥിതി ചെയ്യുന്നത്. വിദിഷ ജില്ല യുടെ ഭരണകേന്ദ്രവും കൂടിയാണീ പട്ടണം. മദ്ധ്യകാലഘട്ടത്തിൽ ഈ പട്ടണത്തെ ഭെൽസ എന്നും വിളിച്ചിരുന്നു.
ഭൂമിശാസ്ത്രം
വിദിഷ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 23.53°N, 77.82°W ആണ്. സമുദ്രനിരപ്പിൽ നിന്നുള്ള ഉയരം 424 മീറ്ററാണ് (1391 അടി).
ജനസംഖ്യ
2011 ലെ സെൻസസ് പ്രകാരം  വിദിഷ പട്ടണത്തിലെ ജനസംഖ്യ 155,959 ആണ്. ജനസംഖ്യയിൽ പുരുഷന്മാരുടെ പ്രാതിനിധ്യം 53.21 ശതമാനവും സ്ത്രീകളുടേത് 46.79 ശതമാനവുമാണ്. പട്ടണത്തിലെ ജനങ്ങളുടെ സാക്ഷരത 86.88 ശതമാനമാണ്. ഇത് ദേശീയ ശരാശരിയായ 74.04 ശതമാനത്തേക്കാൾ കൂടുതലാണ്. പുരുഷന്മാരുടെ സാക്ഷരത 92.29 ശതമാനവും സ്ത്രീകളുടേത് 80.98 ശതമാനവുമാണ്. വിദിഷയിലെ ആകെ ജനസംഖ്യയുടെ 15 ശതമാനം പേർ ആറുവയസിനു താഴെയുള്ളവരാണ്.
വർഗ്ഗം:മധ്യപ്രദേശിലെ പട്ടണങ്ങൾ
എനിക്ക് വിശക്കുന്നു
പി. ഭാസ്കരൻ സംവിധാനം ചെയ്ത് ജയവിജയ, തോമസ് കീപ്പുറം, എം എ ജോൺ എന്നിവർചേർന്ന് നിർമ്മിച്ച 1983-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് എനിക്ക് വിശക്കുന്നു. നെടുമുടി വേണു, അംബിക, അച്ചൻകുഞ്ഞ്, കോട്ടയം വത്സലൻ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ജയ വിജയയാണ് ചിത്രത്തിന് സംഗീതം നൽകിയിരിക്കുന്നത്.
==താരനിര ==
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:ജയവിജയ സംഗീതം നൽകിയ ചിത്രങ്ങൾ വർഗ്ഗം:ഷാജി എൻ. കരുൺ കാമറ ചെയ്ത ചലച്ചിത്രങ്ങൾ വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
ലൂയി മാൽ
ഒരു ഫ്രഞ്ച് ചലച്ചിത്രകാരനായിരുന്നു ലൂയി മാൽ (Louis Malle) (30 ഒക്ടോ: 1932 – 23 നവം: 1995).തിരക്കഥകൾ രചിയ്ക്കുന്നതിനു പുറമേ സിനിമകളുടെ നിർമ്മാണവും മാൽ നിർവ്വഹിച്ചിരുന്നു.ഫ്രഞ്ചിലും ഹോളിവുഡ്ഡിലുമായി നിരവധി ചലച്ചിത്രങ്ങൾ അദ്ദേഹം സംവിധാനം ചെയ്തു.സമ്പന്നമായൊരു വ്യവസായ കുടുംബത്തിൽ പിറന്ന മാൽ രാഷ്ട്രതന്ത്രം ഐശ്ഛികവിഷയമായി എടുത്തശേഷം ചലച്ചിത്രങ്ങളുടെ നിർമ്മാണവുമായ ബന്ധപ്പെട്ട വിഷയങ്ങളിൽ ആകൃഷ്ടനായി.ഴാക്ക് കുസ്തോയുമായി സഹകരിച്ച മാൽ റോബർട്ട് ബ്രസ്സന്റെ ചിത്രങ്ങളിലും പ്രവർത്തിച്ചു. മാൻ എസ്കേപ്പ്ഡ്എന്ന ചിത്രത്തിൽ മാൽ കാമറ കൈകാര്യം ചെയ്തു.
കൂടുതൽ വായനയ്ക്ക്
വർഗ്ഗം:ഫ്രഞ്ച് ചലച്ചിത്രസംവിധായകർ വർഗ്ഗം:1932-ൽ ജനിച്ചവർ
രവി കാന്ത്
ഒരു ശസ്ത്രക്രിയാ പ്രൊഫസറും ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസ്, ഋഷികേശിന്റെ ഡയറക്ടറുമാണ് രവി കാന്ത് (ജനനം: സെപ്റ്റംബർ 14, 1956).
2014 മുതൽ 2017 വരെ കിംഗ് ജോർജ്ജ് മെഡിക്കൽ യൂണിവേഴ്‌സിറ്റി വൈസ് ചാൻസലറും അതിനുമുമ്പ് ഭോപ്പാലിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ ശസ്ത്രക്രിയാ മേധാവിയുമായിരുന്നു. നേരത്തെ ന്യൂഡൽഹിയിലെ മൗലാന ആസാദ് മെഡിക്കൽ കോളേജിൽ ഫാക്കൽറ്റിയായിരുന്നു. 2016 ൽ ഇന്ത്യാ ഗവൺമെന്റ് അദ്ദേഹത്തിന് പത്മശ്രീ നൽകി
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ഡെൽഹി സർവ്വകലാശാലാ അദ്ധ്യാപകർ വർഗ്ഗം:1956-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
മാലിനി ഫൊൻസേക
ശ്രീലങ്കൻ സിനിമയിലെ ഏറ്റവും മികച്ച അഭിനേത്രികളിൽ ഒരാളാണ്‌ മാലിനി ഫൊൻസേക. 2010ൽ ഏഷ്യയിലെ മികച്ച 25 അഭിനേത്രികളിൽ ഒരാളായി CNN ഇവരെ തെരഞ്ഞെടുക്കുകയുണ്ടായി. പതിറ്റാണ്ടുകൾ നീണ്ട അഭിനയജീവിതത്തിലെ ഏറ്റവും മികച്ച സിനിമകളിലൊന്നായി കരുതപ്പെടുന്നത് ഗാമിനി ഫൊൻസേക യുമൊത്തുള്ള ‘നിധനായ’ ആണ്‌. ശ്രീലങ്കൻ സിനിമയിലെ ഏറ്റവും പ്രശസ്തമായ താര ജോടികളായിരുന്നു ഗമിനിയും മാലിനിയും. ഇതിഹാസ നടൻ ശിവാജി ഗണേശനുമൊത്തും ഒരു തമിഴ് സിനിമയിൽ അവർ അഭിനയിച്ചിട്ടുണ്ട്. 2008ൽ പുറത്തിറങ്ങിയ ആകാശ കുസും ഒത്തിരി അന്താരാഷ്ട്ര വേദികളിൽ പുരസ്കാരങ്ങൾ നേടി.
ശ്രീലങ്കൻ പാർലിമെന്റിൽ നിലവിലെ ഒരംഗമാണ്‌ മാലിനി ഫൊൻസേക.
ഫിലിമോഗ്രഫി
1968- ൽ പുറത്തിറങ്ങിയ ആദ്യ ചിത്രത്തിനു ശേഷം ആറു പതിറ്റാണ്ടു കൊണ്ട് 140 ചിത്രങ്ങളിൽ അഭിനയിച്ചു.
അവലംബങ്ങൾ
വർഗ്ഗം:ശ്രീലങ്കൻ ചലച്ചിത്ര താരങ്ങൾ വർഗ്ഗം:ശ്രീലങ്കൻ സിനിമ വർഗ്ഗം:1947-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
കീർത്തനം
കാർണ്ണാടക സംഗീതത്തിലെ ഒരു ഗാനരീതിയാണ് കീർത്തനം. ഇതിനു പല്ലവി, അനുപല്ലവി, ചരണം എന്നിങ്ങനെ മൂന്നു ഭാഗങ്ങൾ ഉണ്ട്. ചില കീർത്തനങ്ങൾക്ക് കൂടുതൽ ചരണങ്ങൾ ഉണ്ടാവും. അപ്പോൾ ചരണം 1, ചരണം 2 എന്നിങ്ങനെ എഴുതിക്കാണിക്കും. ദൈവത്തെ പ്രകീർത്തിച്ചുകൊണ്ടുള്ള സാഹിത്യമാണ് കീർത്തനങ്ങൾ. പ്രശസ്തരായ എല്ലാ ഗാനരചയിതാക്കളും കീർത്തനങ്ങൾ രചിച്ചിട്ടുണ്ട്. ഹംസധ്വനിയിലെ വാതാപി ഗണപതിം ഭജേ, മോഹനരാഗത്തിലെ പരിപാഹി മാം തുടങ്ങിയവ പ്രശസ്ത കീർത്തനങ്ങൾ ആണ്‌.
വർഗ്ഗം:കർണ്ണാടകസംഗീതം
മദ്ധ്യപ്രദേശിലെ നദികൾ
മദ്ധ്യപ്രദേശ് സംസ്ഥാനത്തിലൂടെ അനേകം നദികൾ‌ ഒഴുകുന്നുണ്ട്. ഇവയിൽ പ്രധാനപ്പെട്ട നദി നർമ്മദാ നദിയാണ്. ചമ്പൽ, ബെട്വ, ശിപ്ര, സോനെ, മഹാനദി, ഇന്ദ്രാവതി, താപ്തി എന്നിവയാണ് മറ്റു പ്രധാന നദികൾ. ഇവയിൽ എല്ലാ നദികളും ഇന്നത്തെ മദ്ധ്യപ്രദേശിൻറെ രൂപീകരണ പ്രക്രിയയിൽ (പട്ടണങ്ങളുടെയും സംസ്കാരത്തിൻറെയും മററും വളർച്ചയിൽ) ഗണ്യമായ പങ്കു വഹിച്ചിട്ടുണ്ട്.
=നർമ്മദ നദി=
നർമ്മദനദി അടുത്ത കാലത്ത് ദേശീയ പ്രാധാന്യം നേടിയത്, ഭാരത സർക്കാർ ഈ നദിയ്ക്കു കുറുകെ ഒരു അണക്കെട്ടു പടുത്തുയർത്തുവാൻ തീരുമാനിച്ചതോടെയാണ്. ഗംഗ, യമുന, ഗോതാവരി, കാവേരി എന്നീ നദികളെപ്പോലെ മതപരമായും സാംസ്കാരികമായും ഭാരതത്തിലെ ഏറ്റവും പ്രധാനപ്പെട്ട 5 നദികളിൽ ഒന്നാണിത്. ഈ 5 നദികളിൽ ഏതെങ്കിലുമൊന്നിൽ മുങ്ങിക്കുളിച്ചാൽ ആ മനുഷ്യൻറ പാപങ്ങൾ മുഴുവനും കഴുകിക്കളയാൻ സാധിക്കുമെന്നു വിശ്വസിക്കപ്പെടുന്നു. ഗംഗാ നദി അനേക ശതം ആളുകൾ സ്നാനം ചെയ്യുന്നതു വഴി മലിനാമകുകയും ഈ മാലിന്യം സ്വയം നീക്കുന്നതിനായി നദി ഒരു കറുത്ത പശുവിൻറ രൂപം പ്രാപിച്ച് നർമ്മദിയിലെത്തി നർമ്മദയിലെ പുണ്യജലത്തിൽ സ്നാനം ചെയ്ത് തന്നിലെ മാലിന്യത്തെ കഴുകിക്കളയുമെന്നാണ് ഐതിഹ്യം.
റിവ എന്നും മഹാകാലാസുത എന്നും പുരാതന കാലത്ത് അറിയപ്പെട്ടിരുന്ന നർമ്മദ മദ്ധ്യപ്രദേശ് സംസ്ഥാനത്തിൻറെ ജീവനാഢിയാണ്. വിന്ധ്യാ പർവ്വത്തിലെ ഏറ്റവും ഉയർന്ന കൊടുമുടിയായ അമർകണ്ടക്കിൽ നിന്നുമുത്ഭവിക്കുന്ന നർമ്മദ പടിഞ്ഞാറോട്ടൊഴുകി മദ്ധ്യപ്രദേശിലൂടെയും ഗുജറാത്തിലൂടെയും കടന്ന് അവസാനം തൻറെ പ്രയാണം ഗൾഫ് ഓഫ് കമ്പാട്ടിൽ അവസാനിപ്പിക്കുന്നു. 1300 കിലോമീറ്റർ നീളം കണക്കാക്കിയിരിക്കുന്ന നർമ്മദ, ഇന്ത്യയിലെ അഞ്ചാമത്തെ വലിയ നദിയാണ്. നാലാം നൂറ്റാണ്ടിലെ കവിയായിരുന്ന കാളിദാസൻ തൻറെ പ്രണയകാവ്യമായ മേഘദൂദത്തിൽ നർമ്മദ നദിയെക്കുറിച്ചു പരാമർശിച്ചിട്ടുണ്ട്. രണ്ടു ചരിത്രനഗരങ്ങളായ മഹിസ്മതി (ഇന്നത്തെ മഹേശ്വർ), ത്രിപുരി (ഇന്നത്തെ ജബൽപൂർ ജില്ലയിലുള്ള തിവാർ) എന്നിവ ഈ നദീതീരത്താണ് സ്ഥിതി ചെയ്യുന്നത്. വളരെ പുരാതനമായ കാലം മുതൽക്കു തന്നെ ഈ മേഖലയിൽ മനുഷ്യവാസമുണ്ടായിരുന്നതായി പുരാവസ്തു ഗവേഷകർ കണ്ടെത്തിയിട്ടുണ്ട്.
നർമ്മദ നദിയുടെ ഉത്ഭവത്തെക്കുറിച്ച് അനേകം നാടോടിക്കഥകൾ പ്രചാരത്തിലുണ്ട്. അതിലൊന്ന്, ഒരിക്കൽ ഭഗവാൻ ശിവൻ അതികഠിനാമായ തപസ്സു ചെയ്യുന്ന സമയത്ത് അത്യൂഷ്ണത്താൽ അദ്ദേഹത്തിൻറെ ശരീരത്തിൽ നിന്നുമൊഴുകിയ വിയർപ്പ് ഭൂമിയിലൂടെ ഒരു നദിയായി ഒഴുകിയെന്നാണ്. ഇതാണ് നർമ്മദ നദിയായി രൂപം പ്രാപിച്ചതത്രേ. മറ്റൊരു കഥ ബ്രഹ്മാവിൻറെ കണ്ണിൽ നിന്നു രണ്ടു തുള്ളി കണ്ണീർ ഭൂമിയിൽ പതിക്കുകയും നർമ്മദ, സോനെ എന്നീ നദികളായി മാറുകയും ചെയ്തുവെന്നാണ് ഐതിഹ്യം.
=ചമ്പൽ നദി=
965 കിലോമീറ്റർ നീളമുള്ള ചമ്പൽ നദി പടിഞ്ഞാറൻ മദ്ധ്യപ്രദേശിലെ പ്രധാന നദിയാണ്. മഹാഭാരതത്തിൽ പുണ്യ എന്ന പേരിൽ പരാമർശിക്കുന്നത് ഈ നദിയാണ്.
ചമ്പൽ നദി ഉദ്ഭവിക്കുന്നത് വിന്ധ്യാ പർവ്വതത്തിലെ ജനപാവ് മലയിൽ നിന്നാണ്. വടക്കു കിഴക്കിലൂടെ ഉജ്ജയിനി, രത്ലാം, മാൻഡ്സൌർ എന്നിവിടങ്ങളിലൂടെ ഒഴുകി രാജസ്ഥാനിൽ പ്രവേശിക്കുന്നു. രാജസ്ഥാനിലൂടെ ഒഴുകി വീണ്ടും ഒരിക്കൽക്കൂടി മദ്ധ്യപ്രദേശിൽ പ്രവേശിച്ച് രാജസ്ഥാനിലെ ഏതാനും പ്രദേശങ്ങളിലൂടെ വളഞ്ഞു പുളഞ്ഞ ഒഴുകി മൊറയ്ന, ഭിന്ദ് എന്നീ പട്ടണങ്ങളെ തൊട്ടു കടന്നു പോകുന്നു. തീവെട്ടിക്കൊള്ളക്കാരുടെ കേന്ദ്രമായ ചമ്പൽക്കാടുകൾ ഈ മേഖലയിലാണ്.
=താപ്തി നദി (താപി)=
മദ്ധ്യപ്രദേശിലെ താപ്തി നദി മാത്രമാണ് പടിഞ്ഞാറോട്ടൊഴുകി അറേബ്യൻ കടലിൽ പതിക്കുന്നത്. 724 കിലോമീറ്റർ നീളമുള്ള താപ്തി നദി ഈ മേഖലയിലെ കാർഷികമേഖലയെ പരിപോഷിപ്പിക്കുന്നു. മദ്ധ്യപ്രദേശ്, മഹാരാഷ്ട്ര, ഗുജറാത്ത് എന്നീ സംസ്ഥാനങ്ങളിലായി ഏകദേശം 65,145 സ്ക്വയർ കിലോമീറ്റർ പ്രദേശം ഈ നദിയിലെ ജലത്താൽ ഫലഭൂയിഷ്ടമായിരിക്കുന്നു. സത്പുര പർവ്വതത്തിൻറ തെക്കുഭാഗത്ത് ബേട്ടൂൾ ജില്ലയിലെ 762 മീറ്റർ ഉയരമുള്ള പ്രദേശത്തു നിന്നാണ് ഈ നദി ഉദ്ഭവിക്കുന്നത്. നർമ്മദയ്ക്കു സമാന്തരാമയിട്ടാണ് ഏറെ പ്രദേശങ്ങളിലൂടെ ഒഴുകുന്നത്. നർമ്മദയെക്കാളും നീളവും കാച്ച്മെൻറ് ഏരിയയും കുറവാണ് ഈ നദിയ്ക്ക്.
പുരാണങ്ങളനുസരിച്ച് താപ്തി നദി സൂര്യഭഗവാൻറെ പുത്രിയാണ്. തൻറെ അതിഭയങ്കരമായ ചൂടിൽ നിന്നു സ്വയമേവ രക്ഷപ്പെടുവാൻ സൂര്യഭഗവാൻ അവളെ സൃഷ്ടിച്ചുവത്രേ. താപ്തി നദിയ്ക്ക് താപി നദി എന്ന മറ്റൊരു പേരു കൂടിയുണ്ട്. ഇത് സംസ്കൃത പദമാണ്. താപ് എന്നാൽ സംസ്കൃത്തിൽ ചൂട് എന്നാണല്ലോ. മഹാഭാരതത്തിൽ താപി ചന്ദ്രവംശത്തിലെ സൻവരനെ വിവാഹം കഴിച്ചു. അവർക്കു ജനിച്ച കുരു എന്ന പുത്രനിൽ നിന്നാണ് കുരു വംശം തുടങ്ങുന്നത്.
=ശിപ്ര നദി=
ഉജ്ജയിനിയിൽ നിന്നും 11 കിലോമീറ്റർ അകലെ വിന്ധ്യാപർവ്വത നിരയിലുള്ള കൊക്രി തെക്ടി മലയിൽ നിന്നുമാണ് ശിപ്ര നദി ഉത്ഭവിക്കുന്നത്. 195 കിലോമീറ്റർ നീളമുള്ള ഈ നദി തൻറെ 93 കിലോമീറ്റർ ഉജ്ജയിനിയിലൂടെ ഒഴുക്കുന്നു.ചമ്പൽ നദിയുമയി ചേരുന്നതിനു മുമ്പ് റത്ലം, മാൻഡ്സൌർ എന്നീ പട്ടണങ്ങളെ തൊട്ടു കടന്നു പോകുന്നു. ശിപ്ര നദിയുടെ പ്രധാന പോഷകനദികൾ ഖാൻ, ഗംഭീര് എന്നിവയാണ്.
ശിപ്ര നദി ഹിന്ദു പുരാണങ്ങളെക്കൂടാതെ ബുദ്ധ, ജൈന ഗ്രന്ഥങ്ങളിലും പരാമർശിക്കപ്പെട്ടിരിക്കുന്നു.
=സോനെ നദി=
സോനെ നദി മൈകൽ പർവ്വതനിരകളിലെ അമർകണ്ഡക് മലയിൽനിന്നുമുത്ഭവിക്കുന്നു. അതിനാൽ മൈകൽസട്ട് എന്നും ഈ നദി അറിയപ്പെടുന്നു. പുരാനതനകാലത്ത് ഈ നദി ഷോന എന്നറിയപ്പെട്ടിരുന്നു. നർമ്മദ നദിയും അമർകണ്ഡക്കിൽ നിന്നാണുത്ഭവിക്കുന്നത്, എന്നൽ അത് പടിഞ്ഞാറേയ്ക്കും സോനെ നദി കിഴക്കോട്ടും ഒഴുകുന്നു. ഈ രണ്ടു നദികളും വ്യത്യസ്ത ദിക്കിലേയ്ക്ക് ഒഴുകുന്നതിനു പിന്നിൽ ഒരു പുരാണ കഥയുണ്ട്. നദി രാജകുമാരിയായ നർമ്മദ, മൈകൽ പർവ്വത രാജാവിൻറെ മകളായിരുന്നു. എല്ലാവിധ നേത്രരോഗങ്ങളും ഭേദമാക്കാൻ കഴിവുള്ള ഗുലാബ്കവാലി എന്ന പുഷ്പം കൊണ്ടുവരാൻ കഴിവുള്ളവർക്കു മാത്രമേ തൻറ മകളെ വിവാഹം കഴിച്ചു കൊടുക്കുകയുള്ളു എന്ന് മൈകൽ രാജൻ വിളംബരം ചെയ്തു. ഷോന രാജകുമാരൻ ഗുലാബ്കാവലി കൊണ്ടുവന്നുവെങ്കിലും പ്രതീക്ഷിച്ചതിലും വൈകിയാണെത്തിച്ചേർന്നത്. സുന്ദരനായ ഷോന രാജകുമാരനെ നർമ്മദ രാജകുമാരിക്കു നന്നെ പിടിച്ചു. താൻ വിവാഹം കഴിക്കുന്നുവെങ്കിൽ അതു ഷോന രാജകുമാരനെയായിരിക്കുമെന്ന് നർമ്മദ രാജകുമാരി പ്രതിജ്ഞ ചെയ്തു. അവൾ കേശാലങ്കാരവിദഗ്ദ്ധയും തോഴിയുമായ ജോഹിലയെ തൻറെ ഇംഗിതം രാജകുമാരനെ അറയിക്കുവാൻ പറഞ്ഞയച്ചു. നർമ്മതയെ നാളിതുവരെ കണ്ടിട്ടില്ലാത്തി രാജകുമാരൻ,ജോഹിലയെ നർമ്മദ രാജകുമാരിയെന്നു തെറ്റിദ്ധരിക്കുകയും അവളോട് അനുരാഗം തോന്നുകയും ചെയ്തു.വളരെക്കാലമായിട്ടും ജോങില തിരികെ വരാതെയിരുന്നതിനാൽ നർമ്മത അക്ഷമയാവുകയും ജോഹിലയെ താമസിപ്പിക്കന്ന കാര്യം എന്താണെന്ന് നേരിട്ടു മനസ്സിലാക്കുവാൻ യാത്ര പുറപ്പെടുകയും ചെയ്തു. ജോഹിലയെ ഷോന രാജകുമാരനൊപ്പം കണ്ട നർമ്മത ക്രൂദ്ധയായി പടിഞ്ഞാറേ ദിക്കിലേയ്ക്കു പോയി. രാജകുമാരൻ തൻറെ അബദ്ധം മനസ്സിലാക്കിയപ്പോൾ അമർകണ്ടക് പർവ്വതത്തിനു മുകളിൽ നിന്നു ഹതാശയനായി ചാടുകയും വനത്തിലൂടെ കിഴക്കേ ദിക്കിലേയ്ക്ക് അലയുകയും ചെയ്തു. പിന്നീട് തിരിച്ചു വന്ന രാജകുമാരൻ ജോഹിലയെ വിവാഹം കഴിക്കുകയും നർമ്മദ രാജകുമാരി കന്യകയായി ശേഷകാലം തുടരുകയും ചെയ്തു.
ഗംഗാനദിയുടെ ഒരു പ്രധാന പോഷകനദിയായ സോനെ നദിയ്ക്ക് 780 കിലോമീറ്റർ നീളവും വൃഷ്ടിപ്രദേശം ഏകദേശം 17,900 സ്കയർ കിലോമീറ്ററുമുണ്ട്. സോനെ നദി ബീഹാറിലെ ദനപൂരിൽ വച്ച് ഗംഗാനദിയുമായി ചേരുന്നു. ഈ നദിയുടെ പ്രധാന പോഷകനദികൾ ജോഹില, ബനാസ്, ഗോപാട്ട് എന്നിവയാണ്.
=മഹാനദി=
റായ്പൂരിന് തെക്കുകിഴക്കായി സ്ഥിതി ചെയ്യുന്ന സിഹാവാ പർവ്വതനിരയിൽ നിന്നാണ് 857 കിലോമീറ്റർ നീളമുള്ള മഹാനദി ഉത്ഭവിക്കുന്നുത്. ഒറീസയിലെ കട്ടക്കിനു സമീപം ബംഗാൾ ഉൾക്കടലിൽ പതിക്കുന്നതിനു മുമ്പ് മഹാനദി റായ്പൂരിൽ നിന്നു തുടങ്ങി മദ്ധ്യപ്രദേശിലെ ബിലാസ്പൂർ, ബസ്തർ, റായ്ഗർ എന്നിവിടങ്ങളിലൂടെ ഒഴുകുന്നു. 4.8 കിലോമീറ്റർ നീളമുള്ളതും ഇൻഡ്യയിലെ വലിയ അണക്കെട്ടുകളിലൊന്നുമായ ഹിരാക്കുഡ് അണക്കെട്ട് ഈ നദിയിലാണ് പണിതുയർത്തിയിരിക്കുന്നത്. ഈ അണക്കെട്ട് സ്ഥിതിചെയ്യുന്നക് ഒറീസയിലെ സാമ്പൽപൂരിലാണ്. ശിവ്നാഥ്, ഹസ്ഡോ, മാൻഡ്, ഇബ് എന്നിവയാണ്. മത്സ്യ, ബ്രഹ്മ പുരാണങ്ങളിലെ ഈ നദിയെ ചിത്രോത്പല എന്ന പേരിലാണ് പരാമർശിക്കുന്നത്.
മദ്ധ്യപ്രദേശിലെ റെയ്സൺ ജില്ലയിലുള്ള കുമ്ര വില്ലേജിൽ നിന്നാണ് ബെട്വ നദി ഉറവെടുക്കുന്നത്. 380 കിലോമീറ്റർ നീളമുണ്ട്. മദ്ധ്യപ്രദേശിലെ പല മേഖലകളിലൂടെ ചുറ്റിത്തിരിഞ്ഞ് അയൽ സംസ്ഥാനമായി ഉത്തർപ്രദേശിൽ പ്രവേശിച്ച് ഹമീർപൂരിൽ വച്ച് യമുനാ നദിയിൽ ലയിക്കുന്നു. ബെട്വ നദിയുടെ പോഷക നദികളാണ് ബിന, യാമിനി, ധനാൻ, കെൻ എന്നീ നദികൾ. പുരാതന കാലത്ത് ബെട്വ നദി വേത്രാവതി എന്നും അറിയപ്പെട്ടിരുന്നു.
=ഇന്ദ്രാവതി നദി=
ബസ്തറില‍ നിന്നുമുത്ഭവിച്ച് ഏകദേശം 40 കിലോമീറ്റർ ദൂരം പടിഞ്ഞാറേ ദിക്കിലേയ്ക്കൊഴുകി ജഗ്ദൽപൂരിന് സമീപം അതിഗംഭീരമായ ചിത്രകൂടം വെള്ളച്ചാട്ടത്തിലേയ്ക്കു പതിക്കുന്നു. ഇന്ദ്രാവതി എന്ന പേര് മഴയുടെ ദേവനായ ദേവേന്ദ്രനിൽ നിന്നുമാണ്.
*
ബെൻ അബ്രൂസോ
'''ബെഞ്ചമിൻ എൽ. അബ്രൂസോ''' (ജൂൺ 9, 1930 - ഫെബ്രുവരി 11, 1985) ഒരു അമേരിക്കൻ ഹോട്ട് എയർ ബലൂണിസ്റ്റും വ്യവസായപ്രമുഖനും ആയിരുന്നു.
ജീവചരിത്രം
ഇല്ലിനോയിസിലെ റോക്ക്ഫോർഡിൽ ജനിച്ച അബ്രൂസൊ, 1952--ൽ ഇല്ലിനോയിസ് സർവകലാശാലയിൽ നിന്ന് ബിരുദമെടുക്കുമ്പോൾ തന്നെ യു.എസ്. വ്യോമസേനയിൽ പ്രവേശിച്ച അദ്ദേഹം ബിരുദപഠനത്തിനു ശേഷം ന്യൂ മെക്സിക്കോയിലെ കീർട്ട്ലാൻഡ് എയർഫോഴ്സ് ആസ്ഥാനതാവളത്തിൽ ചേർന്നു.
അവലംബം
വർഗ്ഗം:1930-ൽ ജനിച്ചവർ വർഗ്ഗം:1985-ൽ മരിച്ചവർ
ഴാക്ക് കുസ്തോ
ഫ്രഞ്ച് സമുദ്രാന്തര ഗവേഷകനും,പര്യവേക്ഷകനും ചലച്ചിത്രകാരനുമായിരുന്നു 'ഴാക്ക് കുസ്തോ (ജ: 11 ജൂൺ 1910 –മ: 25 ജൂൺ 1997).ശാസ്ത്രവിഷയങ്ങളിലും അതീവ നിപുണനായിരുന്ന കുസ്തോ ചില സമുദ്ര ഗവേഷണവുമായി ബന്ധപ്പെട്ട ഉപകരണങ്ങളുടെ വികസനവുമായും ബന്ധപ്പെട്ടിട്ടുണ്ട്. ഡോകുമെന്ററികളുടെ നിർമ്മാണം മറ്റൊരു മേഖലയായിരുന്നു.1956 ലെ കാൻ മേളയിൽ അദ്ദേഹത്തിന്റെ സൃഷ്ടിയായ ദ് സൈലന്റ് വേൾഡ്പ്രത്യേക പുരസ്ക്കാരം നേടി.
അവലംബം
വർഗ്ഗം:പ്രസിഡൻഷ്യൽ മെഡൽ ഓഫ് ഫ്രീഡം റെസിപിയൻറ് വർഗ്ഗം:1910-ൽ ജനിച്ചവർ വർഗ്ഗം:1997-ൽ മരിച്ചവർ
എ മാൻ എസ്കേപ്പ്ഡ്
അമേരിക്കൻ ചലച്ചിത്രകാരനായ റോബർട്ട് ബ്രസ്സൻ സംവിധാനം ചെയ്ത ചിത്രമാണ് എ മാൻ എസ്കേപ്പ്ഡ്.1956 ൽ ഇറങ്ങിയ ഈ ചിത്രം 1957 ലെ കാൻ ചലച്ചിത്രമേളയിൽ പ്രദർശിപ്പിയ്ക്കപ്പെട്ടു.
ഫ്രാൻസെസ് അഡെലൈൻ (ഫാന്നി) സിവാർഡ്
ഫ്രാൻസെസ് അഡലൈൻ "ഫാന്നി" സിവാർഡ് (ജീവിതകാലം : ഡിസംബർ 9, 1844 - ഒക്ടോബർ 29, 1866) അമേരിക്കൻ ഐക്യനാടുകളുടെ സ്റ്റേറ്റ് സെക്രട്ടറി വില്യം എച്ച്. സിവാർഡിന്റേയും അദ്ദേഹത്തിന്റെ പത്നി ഫ്രാൻസെസ് അഡെലൈൻ മില്ലറുടേയും പുത്രിയായിരുന്നു. ദമ്പതികൾക്ക് ജനിച്ച അഞ്ചു മക്കളിൽ അവസാനത്തേതും പ്രായപൂർത്തി പ്രാപിച്ച അവരുടെ ഏക മകളുമായിരുന്നു ഫാന്നി.
മരിച് ഝാംപി ദ്വീപ്
ലഘുചിത്രം|പശ്ചിമബംഗാൾ സംസ്ഥാനത്തിൽ ദക്ഷിണ 24 പർഗാന ജില്ല (ചുവപ്പ്)  മരിച്ഝാപി  22°06′25″N 88°57′04″E﻿ / ﻿22.1070°N 88.9510°E﻿ / 22.1070; 88.9510 മരിച്ഝാംപി (ben: মরিচঝাঁপি ) ഇന്ത്യയിൽ ഉൾപെടുന്ന സുന്ദർബൻ അഴിമുഖത്ത് സ്ഥിതി ചെയ്യുന്ന അസംഖ്യം കൊച്ചു ദ്വീപുകളിലൊന്നാണ്. ഈ ദ്വീപ് പശ്ചിമബംഗാളിലെ ദക്ഷിണ 24 പർഗാനജില്ലയുടെ ഭാഗമാണ്. 1978- 79 കാലത്ത് മരിച്ഝാംപി  ജനശ്രദ്ധ പിടിച്ചു പറ്റി. പലപ്പോഴായി കിഴക്കൻ പാകിസ്താനിൽ നിന്ന് ഇന്ത്യയിലെത്തിയ  ബംഗാളി ശരണാർഥികൾ പാർപ്പിക്കപ്പെട്ടത്  മധ്യേന്ത്യയിലെ  ദണ്ഡകാരണ്യ  അഭയാർഥി കാംപിൽ ആയിരുന്നു. എന്നാൽ  അനേകായിരം അഭയാർഥികൾ അവിടം വിട്ട്, സുന്ദർബന്നിലെ ഇന്ത്യൻ റിസർവ് ഫോറസ്റ്റിന്റെ  അധികാരപരിധിയിൽപെട്ട ഈ ദ്വീപിൽ  വാസമുറപ്പിക്കുകയുണ്ടായി. അന്നത്തെ പശ്ചിമ ബംഗാൾ സർക്കാർ അഭയാർഥികളെ ബലം പ്രയോഗിച്ച് ദ്വീപിൽനിന്ന് കുടിയൊഴിപ്പിക്കാൻ ശ്രമിച്ചു. മരുന്നും ആഹാരവുമടക്കം ദ്വീപിലേക്കുള്ള അവശ്യസാധനങ്ങൾ നിറുത്തലാക്കപ്പെട്ടു. തുടർന്നുണ്ടായ പോലീസ് നടപടിയിൽ ഒരുപാടു പേർ കൊല്ലപ്പെട്ടു. ഈ ദുരന്തം മരിച്ഝാംപി സംഭവമെന്നും മരിച്ഝാംപി ദുരന്തമെന്നും അറിയപ്പെടുന്നു. സുന്ദർബൻ പശ്ചാത്തലമാക്കി അമിതാവ് ഘോഷ് രചിച്ച ദി ഹങ്ഗ്രി ടൈഡ് എന്ന നോവലിൽ ഇതേപ്പറ്റി പരാമർശമുണ്ട്.
ഫ്രാൻസെസ് അഡെലൈൻ (ഫാന്നി) സിവാർഡ്
ജീവിതരേഖ
1844 ഡിസംബർ 9 ന് ന്യൂയോർക്കിലെ ആബണിലാണ് ഫ്രാൻസെസ് സിവാർഡ് ജനിച്ചത്. ഫ്രാൻസെസിന്റെ പിതാവ് പ്രമുഖനായ ഒരു വിഗ് പാർട്ടിക്കാരനും ന്യൂയോർക്കിലെ ഗവർണറായി സേവനമനുഷ്ഠിച്ചയാളും റിപ്പബ്ലിക്കൻ പാർട്ടിയിൽ ചേർന്ന് പിന്നീട് അമേരിക്കൻ ഐക്യനാടുകളുടെ സെനറ്റർ ആയിത്തീരുകയും പ്രസിഡന്റ് എബ്രഹാം ലിങ്കന്റേയും ആൻഡ്രൂ ജോൺസണന്റേയും കീഴിൽ സ്റ്റേറ്റ് സെക്രട്ടറിയായി സേവനമനുഷ്ടിക്കുകയും ചെയ്തയാളായിരുന്നു. ഒരു ജഡ്ജിയുടെ മകളും കരുത്തയായ അടിമത്ത വിരുദ്ധ പോരാളിയുമായിരുന്ന മാതാവിന്റെ പേരാണ് അവർക്കു നൽകപ്പെട്ടത്.
എലിസബത്ത് ചേമ്പേഴ്സ് (പൈലറ്റ്)
വുമൺ എയർഫോഴ്സ് സർവീസ് പൈലറ്റ് (WASP) പ്രോഗ്രാമിൽ ആദ്യ വനിതാ പൈലറ്റ് ആയിരുന്നു എലിസബത്ത് "ബെറ്റി" മാക്സിൻ ചേമ്പേഴ്സ് (ഓഗസ്റ്റ് 25, 1920 - മേയ് 11, 1961)  എലിസബത്ത്  318 ആർമി എയർ ഫോഴ്സ് ഫ്ലയിംഗ് ട്രെയിനിങ് ഡിറ്റാച്ച്മെൻറിൻറെ ഭാഗമായ WASP 44 WW 3 ക്ലാസ്സിലെ അംഗവുമായിരുന്നു.
ഫ്രാൻസെസ് അഡെലൈൻ (ഫാന്നി) സിവാർഡ്
അവലംബം
വർഗ്ഗം:1844-ൽ ജനിച്ചവർ വർഗ്ഗം:1866-ൽ മരിച്ചവർ വർഗ്ഗം:ക്ഷയരോഗം ബാധിച്ച് മരണപ്പെട്ടവർ
എലിസബത്ത് ചേമ്പേഴ്സ് (പൈലറ്റ്)
External links
വർഗ്ഗം:1920-ൽ ജനിച്ചവർ
മരിച് ഝാംപി ദ്വീപ്
ഭൂമിശാസ്ത്രം
ഇടത്ത്‌|ലഘുചിത്രം|സുന്ദർബന്നിൽ (ഇന്ത്യൻ ഭാഗം) മരിച്ഝാപി.   റായ്മംഗൾ നദി രണ്ടായി പിരിയുന്നിടത്തെ ത്രികോണചിഹ്നം ഇന്ത്യ- ബംഗ്ലാദേശ് അതിർത്തിയിൽ നിന്ന്  അധികം ദൂരെയല്ലാതെ റായ് മംഗൾ നദിക്കരയിലാണ് മരിച് ഝാംപിയുടെ കിടപ്പ്. ഇപ്പോൾ ആൾതാമസമില്ലാത്ത ഈ ദ്വീപ് ആർകിയോളജിക്കൽ വിഭാഗത്തിന്റെ കീഴിലാണ്. ഇവിടേക്ക് സന്ദർശകർക്കു പ്രവേശനമില്ല.
അവലംബം
വർഗ്ഗം:പശ്ചിമ ബംഗാൾ വർഗ്ഗം:സുന്ദർബൻ
മുരീദ്
മുരീദ് (Arabic: مُرِيد‎) എന്നാൽ മുർഷിദ് എന്ന  വഴികാട്ടിയായ ഗുരുവിനു കീഴിൽ ത്വരീഖത്ത് സ്വീകരിച്ചു ഉപദേശനിർദ്ദേശങ്ങൾ അനുസരിക്കുന്ന  ആത്മീയ ശിഷ്യനാണ്. സൂഫിസവുമായി ബന്ധപ്പെട്ടാണ് ഈ വിശേഷണം നൽകപ്പെടാറുള്ളത്. അന്വേഷി എന്നാണ് ഇതിൻറെ വാക്കർത്ഥം, ദൈവ മാർഗ്ഗത്തിൽ ചരിക്കുന്നവൻ എന്നാണ് ആന്തരിക അർഥം
വിവക്ഷകൾ
ദൈവത്തിനുള്ള ആത്മസമർപ്പണത്തിൽ ആഗമിക്കുന്നവനാണു മുരീദ്. ഖുർആനിലും സുന്നത്തിലും വന്നതിനനുസൃതമാകും അവന്റെ ജീവിതം. മറ്റുള്ളവയെല്ലാം പൂർണ്ണാർത്ഥത്തിൽ അവന് ഉപേക്ഷി ക്കുന്നതാണ്. ദൈവത്തിൽ നിന്നുള്ള ആത്മപ്രകാശത്തിൽ  മാത്രമാകും അവന്റെ ചിന്ത. ദൈവേച്ഛകൾ മാത്രമാണ് നടക്കുന്നത് എന്ന വിചാരത്തിൽ ബന്ധിതനാവുകയും, ദൈവിക വിധിയിൽ സംതൃപ്തികൊള്ളുകയും, തിന്മ പ്രവർത്തിക്കുന്നതിൽ നിന്നു പാടെ അകന്നു നിൽക്കുകയും ചെയ്യുന്ന ചര്യയാകും മുരീദിന്
ഗുരുവിലേക്ക് എത്തിച്ചേരുകയും ദൈവിക പാതയിൽ  സഞ്ചരിക്കാൻ  തുടങ്ങുകയും ചെയ്തവരാണ് മുരീദുകൾ
“സൽസ്വഭാവങ്ങൾ കൊണ്ട് ദു:സ്വഭാവങ്ങളെ മാറ്റിയെടുക്കാൻ തുടങ്ങുകയും തന്റെ വിലപ്പെട്ട സമയങ്ങളിലെല്ലാം ഏറ്റവും പരിപൂർണ്ണമായതിനെ  തേടുന്നവനുമാണ് മുരീദ്".
അവലംബം
വർഗ്ഗം:സൂഫിമാർഗ്ഗം വർഗ്ഗം:അറബി വാക്കുകളും പ്രയോഗങ്ങളും
ജീൻ ഡി കാരോ
വസൂരിക്കെതിരായ പ്രതിരോധ കുത്തിവയ്പ്പ് പ്രോത്സാഹിപ്പിക്കുന്നതിനായി ഓസ്ട്രിയയിൽ ജോലി ചെയ്തിരുന്ന സ്വിസ് വംശജനായ ഒരു ഫിസിഷ്യനായിരുന്നു ജീൻ ഡി കാരോ (ജനീവയിൽ ജനിച്ചത്, 1770 ഓഗസ്റ്റ് 8; 1857 മാർച്ച് 12 ന് കാൾസ്ബാദിൽ അന്തരിച്ചു)
വാക്സിനേഷൻ ചാമ്പ്യൻ
1795-ൽ വിയന്നയിൽ താമസമാക്കിയ അദ്ദേഹം, ജർമ്മനി, ഹംഗറി, പോളണ്ട്, റഷ്യ എന്നിവിടങ്ങളിലെ വസൂരിക്ക് എതിരായ സംരക്ഷണമായി എഡ്വേർഡ് ജെന്നറിന്റെ പ്രതിരോധ കുത്തിവയ്പ്പ് സംവിധാനം വ്യാപിപ്പിക്കാനുള്ള ശ്രമത്തിലൂടെ അറിയപ്പെടുന്നു. 1800-ൽ കോൺസ്റ്റാന്റിനോപ്പിളിലെ എൽജിൻ പ്രഭുവിന് വാക്സിനേഷനെക്കുറിച്ച് തുർക്കിയിലേക്ക് വിവർത്തനം ചെയ്ത സ്വന്തം സൃഷ്ടിയോടൊപ്പം അദ്ദേഹം ധാരാളം വൈറസ് അയച്ചു.
അവലംബം
വർഗ്ഗം:1770-ൽ ജനിച്ചവർ വർഗ്ഗം:1857-ൽ മരിച്ചവർ വർഗ്ഗം:വാക്സിനോളജിസ്റ്റുകൾ
ഡെൻഡ്രോകലാമസ്
ഉഷ്ണമേഖലയിലുള്ള ഏഷ്യൻപ്രദേശങ്ങളിൽ കണ്ടുവരുന്ന വലിയ മുളകളുടെ ഒരു ജനുസ് ആണ് ഡെൻഡ്രോകലാമസ് (Dendrocalamus). ഇന്ത്യൻ ഉപഭൂഖണ്ഡം, ചൈന, തെക്കുകിഴക്കനേഷ്യ എന്നിവിടങ്ങളിൽ ഈ ജനുസിലെ അംഗങ്ങളെ കണ്ടുവരുന്നു. Dendrocalamus giganteus ഏറ്റവും ഉയരം കൂടിയ മുളകളിൽ ഒന്നാണ്. ഇതിന് 46 മീറ്റർ വരെ ഉയരം വയ്ക്കും.
സ്പീഷിസുകൾ
• 2
പുറത്തേക്കുള്ള കണ്ണികൾ
വർഗ്ഗം:മുളകൾ വർഗ്ഗം:പൊവേസീ
നിയ
പദോൽപ്പത്തി
Stanisław Urbańczyk പറയുന്നതനുസരിച്ച്, പഴയ പോളിഷ് പദമായ nyć ൽ പ്രത്യക്ഷപ്പെടുന്ന ny- എന്ന ധാതുവിൽ നിന്നാണ് നിയ എന്ന പേര് വന്നത്, അതായത് "മങ്ങുക, അപ്രത്യക്ഷമാകുക". റുഥേനിയൻ, ബൾഗേറിയൻ ഭാഷകളിൽ nav, navje, navka എന്നീ രൂപങ്ങളിൽ naw പ്രത്യക്ഷപ്പെടുന്നു. ആന്ദ്രെജ് സിജേവ്സ്കി ഈ അവകാശവാദത്തോട് യോജിക്കുന്നു, "ശവം", "മരിച്ചവൻ" എന്നർത്ഥം വരുന്ന *nawь എന്ന പ്രോട്ടോ-സ്ലാവിക് പദത്തിന്റെ പ്രതിധ്വനിയാണ് നിയ എന്ന് കൂട്ടിച്ചേർത്തു. ബൾഗേറിയൻ മന്ത്രങ്ങളിൽ, പ്ലേഗ് പരത്തുന്ന ദുഷ്ട പിശാചുക്കളായി "പന്ത്രണ്ട് നാവുകൾ" ഉണ്ട്, കൂടാതെ സൗത്ത് സ്ലാവിക് നാവിജെ അല്ലെങ്കിൽ നവ്ജെ ഗർഭിണികളെ ശല്യപ്പെടുത്തുന്ന ദുഷ്ട പക്ഷികളായി കാണപ്പെടുന്നു. കിഴക്കൻ സ്ലാവുകളിൽ, മരണവുമായി ബന്ധപ്പെട്ട ചടങ്ങുകളിൽ "നവ്യ അസ്ഥി" ഉപയോഗിച്ചിരുന്നു. മറ്റ് സ്ലാവിക് ഭാഷകളിൽ നിസി എന്നാൽ "മുഖം താഴോട്ട് കിടക്കുന്നത്" എന്നാണ് അർത്ഥമാക്കുന്നത്. ഇത് താഴോട്ടുള്ള ദിശയെയും ചത്തോണിക് മരണാനന്തര ജീവിതത്തെയും സൂചിപ്പിക്കുന്നു.
അലക്‌സാണ്ടർ ബ്രൂക്ക്‌നർ ഈ പേര് സ്വീകരിച്ചത് നിതി എന്ന വാക്കിൽ നിന്നാണ് "നശിക്കുക", "പതുക്കെ ക്ഷയിക്കുക" എന്നർത്ഥം.
Bibliography
വർഗ്ഗം:ദൈവങ്ങൾ
എക്കോണ്ട്രോപ്ലേസിയ
ഡ്വാർഫിസത്തിനുള്ള ഒരു പ്രധാന കാരണമാണ് അകോൺട്രോപ്ലാസിയ (Achondroplasia). എൺപതു ശതമാനം കേസുകളിലും ഇതു സംഭവിക്കുന്നത്, ഒറ്റയ്ക്കൊറ്റയ്ക്കുള്ള ഉൾപരിവർത്തനം (mutation) മൂലമാണ്. അല്ലെങ്കിൽ അത് അലൈംഗികവും പ്രകടവുമായ ജനിതക തകരാറു മൂലമോ (autosomal dominant genetic disorder) ഉണ്ടാകുന്നു.
അകോൺട്രോപ്ലാസിയ ഉള്ളവർക്ക്, കുള്ളരൂപമായിരിക്കും. ആണുങ്ങളിൽ ഇത്തരം ആളുകളിലെ പ്രായപൂർത്തിയായവർക്ക് ശരാശരി, 131 സെന്റീമീറ്റർ അല്ലെങ്കിൽ, 52 ഇഞ്ച് ഉയരവും സ്ത്രീകൾക്ക്, 123 സെന്റീമീറ്റർ അല്ലെങ്കിൽ, 48 ഇഞ്ച് ഉയരവും ആയിരിക്കും. അകോൺട്രോപ്ലാസിയയുള്ളവർക്ക് 62.8 cm (24.7 in) വരെ കുറഞ്ഞ ഉയരം കണ്ടിട്ടുണ്ട്. മാതാപിതാക്കൾ രണ്ടുപേരും ഈ അവസ്ഥയിലുള്ളവരാണെങ്കിൽ അവരുടെ സന്താനം ഹോമോഗൈനസ് ആണെങ്കിൽ അത് ഏതാനും മാസം മാത്രം ജീവിച്ചിരിക്കാനുള്ള സാദ്ധ്യതയേ കാണുന്നുള്ളൂ. 25000ൽ ഒന്നു മാത്രമാണ് ഇതിന്റെ അനുപാതം.
കാരണങ്ങൾ
അകോൺട്രോപ്ലാസിയ, fibroblast growth factor receptor 3 (FGFR3) എന്ന ഘടകത്തിൽ ഉണ്ടാകുന്ന ഉൾപരിവർത്തനം മൂലമാണ് ഉണ്ടാകുന്നത്. സാധാരണ, ഈ ഘടകം അസ്ഥിയുടെ വളർച്ചയിൽ ഒരു ഋണനിയന്ത്രണ ഘടകമായി പ്രവർത്തിക്കുന്നു. ഇതിനു അക്കാര്യത്തിൽ നിയന്ത്രണമില്ല. എന്നാൽ ഇതിനു ഉൾപരിവർത്തനം നടക്കുന്ന അവസ്ഥയിൽ ഇത് അസ്ഥിയുടെ വളർച്ചയിൽ സജീവമായി ഇടപെടുന്നു. ഇത്, അസ്ഥികൾ അനേകം ചെറുകഷണങ്ങളായി വളരാൻ ഇടവരുത്തുന്നു. ജനിതകമായി ഇത് പ്രകടഗുണമായി പ്രവർത്തിക്കുന്നു. അകോൺട്രോപ്ലാസിയയ്ക്കു കാരണമാകാൻ വെറും ഒരു ഉൾപരിവർത്തിത FGFR3 ജീനിന്റെ പകർപ്പു മാത്രം മതിയാവും. എന്നാൽ രണ്ടു പകർപ്പുകൾ ഇവിടെയുണ്ടായാൽ അത് ജനനത്തിനു മുമ്പോ ജനനശേഷം ഉടനേയോ ഗുപ്തഗുണമായ അപകടകരമായ ബാധിക്കൽ ആയി മാറും. ഇത്തരം ഒരു അവസ്ഥയുള്ള ഒരു വ്യക്തി തന്റെ അടുത്ത തലമുറയ്ക്ക് ഈ വൈകല്യം കൈമാറാനുള്ള സാദ്ധ്യത 50% ആണ്. യാതൊരുവിധത്തിലുള്ള അകോൺട്രോപ്ലാസിയ പ്രകടമല്ലാത്ത വ്യക്തികൾക്ക് തങ്ങളുടെ ജീനിൽ പെട്ടെന്നു ഉൾപരിവർത്തനം നടന്ന്, ഈ അവസ്ഥയിലുള്ള കുട്ടികൾ ജനിക്കാൻ സാദ്ധ്യതയുണ്ട്.
ഇത്തരം ജീൻ ഉൾപരിവർത്തനം നടക്കാൻ 35 വയസ്സിനുമുകളിൽ പ്രായമുള്ള പിതാവിൽ സാദ്ധ്യതയുണ്ട്. ഇത്തരം പുതിയ ജീനുൾപരിവർത്തനം പിതാവിൽനിന്നും അയാളിൽ ബീജോത്പാദനസമയത്തു സംഭവിക്കാനാണു സാദ്ധ്യതയെന്നു പഠനങ്ങൾ കാണിക്കുന്നു. എന്നാൽ അണ്ഡോല്പാദനസമയത്ത് ഇത്തരം ഉൾപരിവർത്തനം ഉണ്ടാകാതിരിക്കാൻ നിയന്ത്രണ സംവിധാനം പ്രവർത്തിച്ചുവരുന്നതായി തെളിഞ്ഞിട്ടുണ്ട്.
അകോൺട്രോപ്ലാസിയയെപ്പോലെ മറ്റു രണ്ടു ജനിതകാടിസ്ഥാനത്തിലുള്ള രോഗാവസ്ഥകൾ കാണപ്പെടുന്നുണ്ട്. ഹൈപ്പോകോൺട്രോപ്ലാസിയ, തനാറ്റോഫോറിക് ഡിസ്പ്ലാസിയ എന്നിവയാണവ.
രോഗനിർണ്ണയം
അകോൺട്രോപ്ലാസിയ ജനനത്തിനുമുമ്പുതന്നെ അൾട്രാസൗണ്ട് ഉപയോഗിച്ച് മാതാവിന്റെ ഉള്ളിൽനിന്നുതന്നെ പരിശോധിച്ചു ബോദ്ധ്യപ്പെടാം. ഡി. എൻ. എ പരിശോധനയിലൂടെയും ഈ അവസ്ഥയുടെ സാന്നിദ്ധ്യം കണ്ടെത്താൻ കഴിയും. ഭ്രൂണത്തിന്റെ ശാരീരികലക്ഷണങ്ങൾ നോക്കിയും ഇതു കണ്ടെത്താം.
ചികിത്സ
വളർച്ചാ ഘടക റിസപ്റ്ററിന്റെ ഉൾപരിവർത്തനം മൂലമാണ് അകോൺട്രോപ്ലാസിയ ഉണ്ടാകുന്നതെന്നു വ്യക്തമായിട്ടറിയാമെങ്കിലും അറിയപ്പെടുന്ന യാതൊരു ചികിത്സാപരിഹാരം ഇതുവരെ കണ്ടെത്തിയിട്ടില്ല. എങ്കിലും ഭാവിയിൽ ജനിതകശാസ്ത്രത്തിൽ ഇതിനു ചികിത്സ കണ്ടെത്താനാകുമെന്നു പ്രതീക്ഷയുണ്ട്.
മറ്റു ജന്തുക്കളിലും അകോൺട്രോപ്ലാസിയ
ഇന്നു കാണുന്ന ഡച്ച്‌ഹണ്ട്, ബാസ്സെറ്റ് ഹൗണ്ട്, കോർഗി, ബുൾഡോഗ് തുടങ്ങിയ ചില നായവർഗ്ഗങ്ങളിൽ ഈ അവസ്ഥ കണ്ടുവരുന്നുണ്ട്.
2020 ജവഹർലാൽ നെഹ്രു സർവകലാശാല അക്രമം
2020 ജനുവരി 5 ന് വൈകുന്നേരം 6: 30 ന് ദില്ലിയിലെ ജവഹർലാൽ നെഹ്‌റു സർവകലാശാലയുടെ കാമ്പസിൽ അമ്പതിലധികം പേർ അടങ്ങുന്ന മുഖംമൂടി സംഘം ഇരുമ്പുദണ്ഡുകളും വടികളും ഉപയോഗിച്ച് ആക്രമണം നടത്തുകയും 42 ഓളം വിദ്യാർത്ഥികൾക്കും അധ്യാപകർക്കും പരിക്കേൽക്കുകയും ചെയ്തു. ഇടതുപക്ഷ സംഘടനകളിലെ അംഗങ്ങളായ മുപ്പതോളം വിദ്യാർത്ഥികൾക്കും 12 അധ്യാപകർക്കും പരിക്കേറ്റു. രാജ്യമെമ്പാടും വലിയ പ്രതിഷേധങ്ങൾ നടന്നു.
ബി.ജെ.പിയുടെ വിദ്യാർത്ഥി വിഭാഗമായ അംഗങ്ങൾ അഖില ഭാരതീയ വിദ്യാർത്ഥി പരിഷത്ത് ആണ് അക്രമികൾ എന്ന് ഭൂരിഭാഗം പേരും വിശ്വസിക്കുന്നു, എങ്കിലും അവരത് നിഷേധിച്ചു.
മുഖംമൂടി ധരിച്ച ചിലരെ തിരിച്ചറിഞ്ഞിട്ടുണ്ടെന്നും ഒരൊറ്റ എഫ്‌ഐആർ ആയി പരാതി നൽകിയിട്ടുണ്ടെന്നും പോലീസ് പറഞ്ഞു. 20 മണിക്കൂറിനുള്ളിൽ എഫ്‌ഐആർ ഫയൽ ചെയ്തു. പരിക്കേറ്റ് എയിംസിൽ പ്രവേശിപ്പിച്ച 34 വിദ്യാർത്ഥികളെയും 24 മണിക്കൂറിനുള്ളിൽ ഡിസ്ചാർജ് ചെയ്തു. .